Zvezda i Partizan ovo nisu doživeli u Evroligi, Uniks najefikasniji gost u Beogradu ikada - Telegraf.rs\nKošarkaši Crvene zvezde juče su u Beogradu doživeli jedan od težih poraza u Evroligi od kako u njoj nastupaju. Ekipa Uniksa iz Kazanja dominirala je od prvog do poslednjeg minuta, sastav Dejana Radonjića nije imao odgovor na sjajne procente gostiju na šutu za tri poena i na kraju je morao da se pomiri sa trećim uzastopnim neuspehom u ovom takmičenju - 78:98.\nOdbrana, koja je bila zaštitni znak crveno-belih od početka ove takmičarske godine je potpuno poklekla. Tim sa Malog Kalemegdana bio je isuviše mek, nije pritiskao rivale dovoljno, pa su Rusi tokom čitavog susreta imali preko 50% šuta za tri poena. Malo je nedostajalo da u Beogradu prvi put pukne stotka.\nAli i bez nje, Uniks je delom ispisao istoriju, pošto je postao gostujući tim koji je postigao najviše poena u Beogradu u Evroligi. Niko ranije na utakmicama Zvezde i Partizana nije uspevao da dobaci do 98 poena, pa su tako crveno-beli završili na neslavnoj strani ovog "poduhvata". Prestonica Srbije, ipak, i dalje je talična u pogledu da niko iz nje nije uspeo da ode sa 100 ili više postignutih poena u Evroligi.\nNajmanje je ubacio Brose Baskets,37pts..protiv Partizana u sezoni 07/08🔒\n— Abreu el loco#13 (@Abreuelloco13) November 26, 2021\nNajmanje poena na nekoj utakmici kada pričamo o gostima postigao je nekadašnji nemački Brose Baskets, a današnji Bamberg u sezoni 2007/08 kada je na susretu protiv Partizana u Evroligi postigao svega 37 poena. Partizan je tada slavio sa ubedljivih 85:37, a interesantno je da je gostujući tim ostao na zbirnom indeksu od pet poena.\nZvezdu po prvi put od početka sezone sada čeka nešto duža pauza, pošto će svoj naredni meč, zbog reprezentativne pauze, igrati tek narednog petka u Rusiji protiv Zenita. Ekipa iz Sankt Peterburga se takođe nalazi u odličnoj formi, pa će Radonjićevim izabranicima biti nesumnjivo jako teško da dođu do trijumfa na hladnom severu.


Brčanski Forum - U Brčko Distriktu birači nagradili koaliciju ‘Pod zastavom Srpske’\nU Brčko Distriktu birači nagradili koaliciju ‘Pod zastavom Srpske’\nPredsjednik Izbornog štaba SNSD-a u Brčkom Siniša Milić zahvalio je danas građanima distrikta Brčko koji su izašli na izbore i glasali, ali i izrazio nezadovoljstvo zbog činjenice da prema pravilima CIK-a BiH veliki broj birača nije imao mogućnost da se izjasni na ovim izborima, iako su imali opredjeljeno entitetsko državljanstvo.\n“SNSD se zahvaljuje svima koji su glasali za liste SNSD i zajedničke kandidate za najviše funkcije u Republici Srpskoj i BiH, ali i svim drugim građanima koji su izašli na izbore, čime su dali svoj doprinos cjelokupnom izbornom procesu”, rekao je Milić Srni.\nOn je naglasio da su “birači u Brčkom prepoznali zalaganje i nagradili koaliciju ‘Pod zastavom Srpske’ za sve ono što su aktuelna Vlada i predsjednik Republike Srpske učinili za Brčko, kada je riječ o podršci mnogim infrastrukturnim projektima iz budžeta Srpske, ali i ukupan odnos republičkih institucija prema Brčkom i državljanima Srpske koji žive u ovom gradu” i dodao je da je prepoznat i rad kadra SNSD-a na najvišim funkcijama na lokalnom nivou.\n“Birači su i više nego jasno poručili šta misle o neodgovornoj politici, koja u fokusu ima isključivo stranačke i lične interese i koja je, naročito u poslednje vrijeme, avanturističkim potezima zbog unutastranačke borbe za fotelje, prijetila da ozbiljno ugrozi srpsko jedinstvo u Brčkom”, istakao je Milić, koji je gradonačelnik Brčkog.\nOn je naglasio da se nakon zvanične objave rezultata treba što prije okrenuti aktivnostima na lokalnom nivou, a SNSD, kao najjača srpska stranka u Brčkom, preuzeće na sebe odgovornost da radi na prevazilaženju svih razlika i uspostavljanju što šireg jedinstva Srba na ovom području, za šta će imati maksimalnu podršku i od novog srpskog člana Predsjedništva BiH, kao i novog predsjednika Republike i Vlade Srpske.\nPrema podacima Izbornog štaba SNSD-a, liste i kandidati SNSD-a i Koalicije “Pod zastavom Srpske” odnijeli su ubjedljivu pobjedu na izborima u Brčkom.


source.ba | Jelena Karleuša se uvijala oko Duška, a pogledajte njegovu reakciju\nSrbijanska pjevačica Jelena Karleuša s porodicom uživa u Dubaiju.\nI uz špekulacije da se će se razvesti poslije eksplicitnih fotografija koje je pjevačica, navodno, slala bh. reprezentativcu Ognjenu Vranješu, bračni par na ovaj način javnosti želi pokazati koliko su sretni, prenosi Avaz.ba.\nOtkako su na odmoru, Jelena objavljuje fotografije i videozapise na društvenim mrežama, a posljednji koji je Karleuša objavila na Instagram storyju iznenadio je fanove zbog Duškove reakcije.\nTagovi: Ognjen VranjesDusko TosicJelena Karleusa


U LEĐA SRBIJI - BUGARSKA KLASIKA - BORISOV: Novi šef evropske diplomatije da zastupa nezavisnost Kosova | WebTribune\nHome U FOKUSU U LEĐA SRBIJI – BUGARSKA KLASIKA – BORISOV: Novi šef evropske diplomatije da zastupa nezavisnost Kosova\nPremijer Bugarske Bojko Borisov smatra da bi Žosep Borel kao budući šef evropske diplomatije trebalo da se zastupa celu EU o nezavisnosti Kosova, ne Španiju.\nPremijer Bugarske Bojko Borisov rekao je da bi Žosep Borel kao budući šef evropske diplomatije, trebalo da zastupa stav cele EU i da, bez obzira što Španija ne priznaje nezavisnost Kosova, druge države članice jesu, pa bi u skladu s tim trebalo da postupa.\n“Možda imamo pogrešnu percepciju razumevanja evropske politike, ali smatramo da je cilj da se tamo zastupa zajednički stav”, rekao je Borisov na konferenciji u Poznanju nakon sastanka sa premijerima zemalja Zapadnog Balkana.\nBorisov je naglasio da prisustvo nemačke kancelarke Angele Merkel, francuskog premijera Eduara Filipa i britanske premijerke Tereze Mej dovoljno govori o značaju ovog skupa za Evropskoj uniji.\nUpitan da li će izjava francuskog predsednika o tome “da neće biti proširenja pre reformisanja Unije”, uticati na dinamiku i uspeh Berlinskog procesa, Borisov je rekao da je prisustvo francuskog premijera veoma jasan i čvrst odgovor o angažovanosti Francuske u procesu integracije regiona.\n“Činjenica što je francuski predsednik poslao svog premijera na današnji sastanak mislim da dovoljno jasno govori”, poručio je on.\nKako kaže, nemačka kancelarka svojom ličnom uključenošću u ovaj proces doprinosi mnogo, i smatra da je sreća što su države na Zapadnom Balkanu okružene državama-članicama EU.\n“Te zemlje su faktički unutar EU u svakom smislu reči. Zato sam zamolio kolege iz regiona da vodimo računa o miru, o religijskoj toleranciji, o borbi protiv kriminala u svakoj formi”, dodao je Borisov.\nBugarski premijer je zaključio da se radi naporno, ali da mora da se radi još napornije kako bi se u kratko vreme obezbedio datum i jasna perspektiva za Severnu Makedoniju, Srbiju, Kosovu i Albaniju, podsećajući na reči srpske premijerke Ane Brnabić “da mora da se uloži napor kako bi se napredovalo”, izveštava Tanjug.\nDragan Đilas i Dušan Petrović pokrali su pare a mi moramo da radimo sada sve a Željko Mitrović …


JEDAN DUH U DVADESET TELA - OpeNS\nJEDAN DUH U DVADESET TELA\n27 Jun/2019 Objavio Opens2019 AdminObjavljeno u Vesti\nSkup ljudi zaljubljenih u muziku i ples, doprineli su tome da OPENS zazvuči na jedan specifičan način. U prostorijama Omladinske prestonice Evrope, grupa Telo kao instrument odlučili su da upoznaju mlade sa svojim telom i muzikom koju ono može da proizvede. Govorom tela i njegovim zvukom pokušali su, kako kažu, da se posvete sebi, svojim mislima i koordinaciji.\nDa instrument zaista može da zameni telo, uverili su nas Ana i Marko iz udruženja Otvoreni krug Novi Sad koji se ovim nesvakidašnjim poslom bave godinama unazad.\n„Telesne perkusije su prilika da mladi nauče nešto novo o sebi i muzici. Pokušavamo da pomerimo mlade od ekrana i vratimo ih sebi i svom telu. I ranije smo radili sa mladima, a sa njima je uvek dinamično. Mogu da nauče nešto novo o sebi i svojoj koordinaciji pokreta, o kretanju u prostoru. Mogu da nauče mnogo toga o sebi ali i o društvu i drugima. Učimo ih da ne treba sebi da sude i da smatraju da je ono što je nepredviđeno greška nego da je to nešto sa čime mogu da eksperimentišu i čega ne treba da se stide,“ kaže pevačica, pozorišni izvođač i kompozitor Ana Vrbaški.\nOve nesvakidašnje i autentične aktivnosti u Omladinskoj prestonici Evrope imaju za cilj da animiraju mlade i pruže im šansu da se kroz zabavu upoznaju sa, u ovom slučaju, svojim telom.\n„U pitanju je radionica koja se bavi pokretima, zvukovima i ponašanjem našeg tela. Radionucu vode Ana i Marko koji su iz udruženja Otvoreni krug. Oni sa dvadeset učesnika vode radiocu gde ih uče da prave određene pokrete uz zvukove i na taj način proizvode harmoniju tela. Ovo radionica je veoma autentična kao i sama tema koja se obrađuje. Bilo nam je zanimljivo da mladi u Novom Sadu prisustvuju ovakvoj radionici gde mogu da saznaju nešto više o sebi i mislim da nemaju često priliku da učestvuju na ovakvim radionicama,“ kaže asistentkinja koordinatorke za omladisnske aktivnosti Jelena Karać.\nNakon radionice od dva sata, učesnici su se, kako kažu, osećali rasterećeno, olakšavajuće i odmornije, što i jeste bio jedan od ciljeva.\n„Ranije sam bila dosta anksiozna dok nisam počela da se bavim muzikom. Počela sam da sviram klavir i perkusije i to je bio moj način da se izvadim iz te situacije. Dopada mi se to što moramo da budemo prisutni sve vreme, i duhom i telom, da pratimo sve što rade drugi da to i osetimo. Ako samo pazimo na sebe i ne slušmo druge, to nije to. Sve vreme mora percepcija i koncentracija na nivou i to je jako lep oćaj jer ga slabo osetimo u stvarnom životu. Sada, nakon radionice se osećam slobodno i mislim da bih mogla čak i da poletim,“ kaže učesnica radionice Una Glišić.\nPokret, pesma, smeh i rad u grupi čine da rad na sebi postane zadovoljstvo. Jer ponovo osvajamo svoje telo i vraćamo se osećaju kada su onaj koji naređuje i onaj koji izvršava jedno, radosno biće, prisutno u sadašnjem trenutku.\nTagovi: eyc 2019, mojopeNS, opens 2019, radionica, telo kao instrument


Kripto berza ErisX je prikupila 27,5 miliona dolara od Fidelity, Nasdaq Ventures i drugih - Crypto Telegraf\nKripto berza ErisX je prikupila 27,5 miliona dolara od Fidelity Investments-a i Nasdaq Ventures-a i drugih, izveštava Rojters 4. decembra.\nNasdaq je druga berza po veličini u svetu, dok američka investiciona firma Fidelity upravlja imovinom klijenata u vrednosti preko 7,2 triliona dolara.\nPrema rečima Rojtersa, ErisX će ponuditi kako regularno trgovanje bitkoinom (BTC), itirijumom (ETH) i lajtkoinom (LTC), tako i tržištima fjučersa u narednoj godini, dok ne dobije regulatorno odobrenje.\nNasdaq je potvrdio svoje učešće Rojtersu bez preciziranja iznosa njihovog doprinosa, dok Fidelity nije odgovorio na zahteve Rojtersa za komentare.\nPrema Tomasu Čipasu, izvršnom direktoru ErisX-a, svrha investicije je zapošljavanje osoblja i “izgradnja naše infrastrukture i osiguranje odgovarajućih koraka za razvoj regulisanog tržišta za digitalnu imovinu”.\nU oktobru ove godine brokerska kuća TD Ameritrade je takođe uložila u ErisX , uz učešće investicione kompanije DRV Holdings i Virtu Financial. Rojters piše da su kompanije privatnog kapitala Valor Equity Partners i CBOE takođe učestvovale u investicijama.\nBloomberg je zabeležio ove jeseni da će ErisX takođe ponuditi podršku bitkoin kešu (BCH), ali u današnjem članku Rojter nije spomenuo ovaj altkoin.\n← GMO coin: Nastavljena trgovina BCH/JPY para\nECD omogućava kupovinu BTC-a i LTC-a 24h, vikendom i praznicima →


NESTVARNI REZULTATI U CRNOGORSKOJ DRUGOJ LIGI: Danas je igrano pet mečeva, a nije postignut nijedan gol - GlobalCir\nNevjerovatna situacija viđena je danas na terenima u crnogorskoj drugoj ligi. Danas je igrano pet mečeva u drugom po rangu takmičenju u Crnoj Gori, a vjerovali ili ne, nije postignut nijedan jedini gol.\nUtakmice u kojima su se sastali Ibar-Kom, Čelik-Otranta, Berana-Cetinje, Bratstvo-Radnički i Jezero-Mornar završene su identičnim rezultatima – 0:0. Vrlo zanimljivo da se dan bez golova desio baš u Crnoj Gori, a dobro je pozato da Crnogorci nisu radišni ljudi, posebno nedjeljom.\nTreba spomenuti da je Ibar prvi na tabeli sa 35 bodova, dok bod manje ima Kom, a treći je Otrant Olimpik sa 26 bodova.


Od njih zavisi budućnost Partizana!\nPočetna stranicaFK PartizanOd njih zavisi budućnost Partizana!\nMarković, Đerlek i Šehović predvode grupu supertalentovanih igrača Partizana u turskoj na pripremama.\nPartizanova Omladinska škola godinama oblikuje i usavršava veliki broj talentovane dece za prvi tim, a kroz igre među seniorima Partizana oni dalje napreduju i odlaze u renomirane evropske klubove.\nProces brušenja bisera traje preko 30 godina, kroz Zemunelo je prodefilovala prava mala armija budućih reprezentativaca, i to je put koji i danas sledi klub iz Humske - ulaganje u talente.\nStruka i rukovodstvo crno-belih su poslednjh godina pojačali napore i nastojanja da se prvom timu priključi što veći broj talentovane dece iz sopstvenih redova, što se može videt iz činjenice su se u avionu na putu za Tursku našla čak petorica igrača koji su produkt Partizanove škole: Armin Đerlek, Svetozar Marković, Zlatan Šehović, Strahinja Pavlović i Filip Stevanović.\nĐerleka (2000/vezista) i Markovića ( 2000/štoper) je šira fudbalska javnost već imala priliku da upozna, jer su već pri prvom timu i skoro pa standardni prvotimci, dok je Šehović (2000/levi bek) debitovao letos u kvalifikacijama Lige Evrope protiv Rudara, i to odlično, ali je ubrzo zaradio povredu, pauzirao i pred sam kraj polusezone polako se uključio u rad sa prvotimcima, sad mu je prilika da odradi cele pripreme i nametne se šefu Mirkoviću.\nDvojica novih su Stahinja Pavlović (2001/štoper i zadnji vezni) i Filip Stevanović (2002/krilo po levoj strani, iako je dešnjak). Obojica su veliki klupski prospekti, jer poseduju ogromne fudbalske sposobnosti, koje su u mlađim kategorijama već iskazali. Potrebno je da samo prilježnim radom nametnu sebe i eto njih na velikoj fudbaskoj sceni.\nZa malog Filipa se već sada u fudbalskim kuloarima govori da je mlađa varijanta Lazara Markovića, čak i da je brži od njega. No, najvažnije od svega je stav kluba da se klincima otvore sva vrata prema prvom timu i da to ubuduće bude bazična klupska politika.\nFK Partizan FUDBAL Omladinci Partizan Pojačanje Pripreme


Na prvom ročištu, koje je održano u utorak, pojavilo se 35 tužitelja, od čega je saslušano njih 15, dok je saslušanje ostalih zakazano za 30. mart sledeće godine, saopštila je Gej strejt alijansa (GSA).\nOni su tužbu, na inicijativu GSA, podneli u avgustu prošle godine, a svi su se obavezali i pisano da će u slučaju dobijanja procesa, sav dobijeni novac proslediti u humanitarne svrhe.\n- Ova tužba predstavlja presedan u smislu da sudska praksa u Srbiji nije do sada zabeležila sudski proces u kome ovako veliki broj ljudi traži odštetu zbog nanete nematerijalne štete. Po prvi put je grupa ljudi zbog diskriminacije, uvreda i mržnje na osnovu ličnog svojstva pretrpljene od jedne istaknute javne ličnosti tužila istu za odštetu, a Dragan Marković Palma je jedan od političara koji se godinama unazad u javnosti isticao svojim homofobičnim izjavama - kažu u GSA, ističući da među tužiteljima ima i pripadnika organizacija koje se bave pravima LGBT populacije, ali i veliki broj ljudi koji nisu aktivisti.\nDa podsetimo, GSA je 2011. tužila Markovića zbog njegove izjave date medijima 2011. uoči Parade ponosa u kojoj je između ostalog rekao: "Stav Jedinstvene Srbije i moj lični stav je da smo mi protiv svakog skupa gde homoseksualci demonstriraju ulicama Beograda i žele da prikažu da je nešto što je bolest normalno".\nIako je Prvi osnovni sud u Beogradu presudio da Marković nije kriv za diskriminaciju, Apelacioni sud je preinačio odluku i doneo pravosnažnu presudu kojom je utvrdio da je Palma izvršio težak oblik diskriminacije LGBT populacije.\nApelacioni sud je naložio Markoviću da plati sudske troškove i zabranio mu da ponaovi izvršenu diskriminaciju.\n- I pored presude, on se u formi otvorenog pisma LGBT populaciji, u kojem je izneo niz neistina na račun LGBT populacije, naglasio da neće da promeni svoj stav. Nakon toga, inicirali smo tužbu za odštetu - kažu u GSA.


Fajon: Usvojeni zakoni u Srbiji se ne primenjuju dovoljno dobro - Vladavina prava - Dnevni list Danas\nPočetna » Društvo » Vladavina prava » Fajon: Usvojeni zakoni u Srbiji se ne primenjuju dovoljno dobro\nSrbija dobila oštre kritike u Izveštaju Evropske komisije o napretku ka članstvu u EU u domenima koji se odnose na vladavinu prava\n0Piše: M. Stojanović 20. aprila 2018. 08.00 Izmenjeno: 06. decembra 2018. 23.37\nŠtaviše, čini se da je situacija iz godine u godinu sve gora, uprkos brojnim upozorenjima od domaćih i stranih nevladinih organizacija i struke. Stiče se utisak da poglavlja koja se otvaraju i zakoni koji se usvajaju nisu dovoljno dobro primenjivani u praksi i stoga gube na značaju, kaže za Danas Tanja Fajon, poslanica grupe Socijalista i demokrata u Evropskom parlamentu, komentarišući ocene koje je Srbija dobila u domenu vladavine prava, uključujući slobodu izražavanja, u najnovijem Izveštaju Evropske komisije o napretku ka članstvu u EU.\n„Srpske vlasti moraju ažurnije da reaguju i javno osuđuju govor mržnje i pretnje protiv novinara. Zakonska regulativa u oblasti medija se još u potpunosti ne primenjuje. Zakonski propisi moraju da obezbede veću transparentnost vlasništva i finansiranja medija. Sufinansiranje medijskih projekata od javnog interesa mora se primenjivati striktno u skladu sa zakonskim okvirom. To zahteva transparentne i fer procedure bez uticaja državne administracije, naročito na lokalnom nivou“, dodaje se u izveštaju EK u delu posvećenom slobodi izražavanja. U preporukama Brisela se, takođe, ističe da Srbija naročito treba da obezbedi okruženje u kojem je garantovana bezbednost novinara, primena medijskih zakona i jačanje regulatornog tela REM, zatim da usvoji novu strategiju razvoja javnog informisanja na transparentan način, i osigura adekvatno finansiranje javnih servisa.\nEvropska komisija, izveštaj, Tanja FajonBeograd


Raskršće: migratorni identitet Novog Sada kroz umetničke događaje - Visit Novi Sad\nRaskršće: migratorni identitet Novog Sada kroz umetničke događaje\nProgramski luk Seobe, koji će kroz mnogobrojne umetničke događaje predstaviti multikulturalni Novi Sad kao evropski prostor kretanja, podeljen je u četiri programske celine. Prva od ovih celina je Raskršće, koja traje do polovine februara, a centralni događaji biće izložbe koje će nam predstaviti bogato kulturno nasleđe ovih prostora, ali ćemo uvideti i kako je, kroz proces migracija, ali i umetnosti u migratornim kretanjima u prošlosti, nastajao i razvijao se Novi Sad.\nIz bogatog programa koji možete pratiti na našem sajtu, izdvojili smo samo neke od interesantnih događaja koji će obeležiti prvu polovinu februara, te vas pozivamo da posetite ove značajne izložbe, kao i da na vreme nabavite ulaznice za neki od koncerata Vojvođanskog simfonijskog orkestra, u kojima ćete sasvim sigurno uživati.\nKada: 1. 2 – 30. 3.\nGde: Zbirka strane umetnosti (Muzej Grada Novog Sada)\nGeopolitički položaj grada Novog Sada, na obali Dunava, na raskršću Srednje Evrope i Balkana, uslovaljava da on bude predstavljen u evropskom kontekstu. Ova izložba predstaviće istorijske vrednosti Novog Sada, koje su nastajale, prihvatane i razvijane u periodu dugom više od tri veka. Simbolično, kroz 22 godine i 22 akcenta, iz bogate istorije našeg grada, biće ispričana priča o njegovom identitetu kao mestu koje je oduvek karakterisala multikulturalnost.\nIzložba Novi Sad – moderan grad\nKada: 12. 2 – 26. 2.\nMultimedijalna arhitektonska izložba, predstaviće javnosti do sada neviđenom arhivskom građom urbanistički razvoj Novog Sada u svetlu procesa industrijalizacije grada i infrastrukturnih promena. Novi Sad – moderni grad je projekat koji se ne osvrće na prošlost sa nostalgijom i idealizacijom, već sa željom da razumemo procese koji su oblikovali naš Grad, onakvim kakav je danas.\nIzložba Tamo gde seoba završava: od rimske Panonije do današnje Vojvodine\nKada: 1. 2 – 30. 4.\nGde: Muzej Vojvodine\nU Muzeju Vojovodine imamo priliku da pogledamo multimedijalnu izložbu Tamo gde seoba završava: od rimske Panonije do današnje Vojvodine, kojom su predstavljeni najvredniji eksponati ove ustanove kulture – tri pozlaćena rimska šlema iz 4. veka. Putovanje kroz vreme će vam približiti ne samo daleki istorijski kontekst, već i uzbudljivi proces otkrića i konzervacije drevnih šlemova. O nasleđu će govoriti i različiti umetnički programi, radionice i tribine, dok će monodrama Krv i blato, u okviru čak 16 izvođenja, predstaviti lik rimskog oficira Dizona, mogućeg nosioca jednog ovakvog šlema. U intervjuu za Visit Novi Sad, direktorka Muzeja Vojvodine, Tatjana Stanković Pešterac, otkrila nam je pojedinosti i predstavila značaj ove izložbe za Evropsku prestonicu kulture.\nKoncerti The best of Novi Sad\nKada: 10. 2\nGde: Sinagoga, Srpsko narodno pozorište\nOvaj izuzetan umetnički događaj obuhvata ukupno tri koncerta Vojvođanskog simfonijskog orkestra – The Best of Novi Sad, na kojima će se, predstaviti šest izuzetnih umetnika svetskog kalibra koji prolaze ili su prošli kroz proces migracije. Prvi koncert održan je 2. februara, dok će druga dva biti 10. februara (koji izdvajamo u okviru pomenute programske celine Raskršće) i 17. februara. Koncert koji nas očekuje za manje od nedelju dana, okupiće legendarne umetnike, violinistu Stefana Milenkovića i pijanistu Kemala Gekića, koji će zajedno sa Vojvođanskim sinfonijskim orkestrom nastupiti u Srpskom narodnom pozorištu.\nU sinergiji svetskih, a naših muzičara, videćemo najbolje virtouze multikulturalnog Novog Sada, pozitivne rezultate kulturne raznolikosti, ali i vrednosne promene koje se migracijama generišu.\nIzložba Putevima niti\nKada: 10. 2 – 10. 3.\nGde: Ustanova za kulturu i obrazovanje Kulturni centar „Mladost“\nTitula Evropske prestonice kutlure je dobar okvir da sagledamo vojvođanska i srpska narodna obeležja u evropskom ključu. One su još jedan dokument-mozaik o istoriji seoba na evropskom tlu. Odatle i ideja za projekat Putevima niti, koji će iz dosadašnjih iskustava u realizaciji Festivala narodne nošnje, nakita i oglavlja –Biserna grana, ukazati na značaj nacionalnih obeležja kao pozadine savremenih umetničkih praksi. Pored izložbe fotografija narodnih nošnji, programi uključuju i seminar Nošnja kao ogledalo identiteta – i slično i različito 5. februara, kao i reviju narodnikh nošnji 6. februara.\nIzložba Migracije naroda na području Bačke i Banata u 18. i 19. veku kroz odabrane dokumente Bačko-bodoroške, Tamiške i Tontalske županije\nKada: 9. 2 – 9. 3.\nGde: Istorijski arhiv Novog Sada\nIzložba u Arhivu Vojvodine pružiće uvid u izuzetno dinamičnu istoriju naseljavanja različitih evropskih naroda u Vojvodinu za vreme Habzburške monarhije. Imaćete priliku da vidite odabrane arhivske dokumente, koji su svedoci kulturnog nasleđa i istorije ovog područja na čiju su multinacionalnost, multikulturalnost i multikonfesionalnost veliki trag ostavile migracije stanovništva tokom 18. i 19. veka.\nFoto: Vladimir Veličković, Srđan Doroški


Igokea dobro startovala, pa stala – Budućnost do rutinske pobede – CG Vijesti\nIgokea dobro startovala, pa stala – Budućnost do rutinske pobede\nOdigran je drugi meč četvrte runde Jadranske lige.\nKošarkaši Budućnosti pobedili su Igokeu u četvrtom kolu AdmiralBet ABA lige. Crnogorski tim je slavio kod kuće rezultatom 81:68 (12:24, 27:10, 20:13, 22:21)\nIako su ubedljivo dobili prvu četvtinu i poveli posle 10 minuta 24:12, košarkaši Igokee su u nastavku beležili samo pad.\nU drugoj deonici Budućnost se ekspresno vratila i dobila drugi kvartal sa 17 razlike za vodstvo na poluvremenu.\nU nastavku je domaći tim nastavio da održava kontinuitet. Poslednja četvrtina protekla je ujednačeno, što je Budućnosti zagarantovao ubedljiv trijumf.\nBudućnost je predvodio Sili sa 21 poenom, njega je pratio Rid sa 18 poena i šest skokova, dok je Kobs upisao 16 poena i pet asistencija.\nRobinson je stigao kod Igokee do 13 poena, Starks je stao na 12, Voler na 10, nedostajao je nešto bolji učinak Alekse Radanova koji je upisao samo šest poena.


Predsednik uprave Fajzera o omikronu - Aktuelnosti US\nPredsednik uprave Fajzera dao je zanimljiv intervju za francusku televiziju BFM, u kojem ističe da je omikron poslednji soj koji će izazivati restrikcije.\nAlbert Burla je u tom intervjuu rekao da se nada da će aktualni talas omikrona biti poslednji, ali je odmah dodao da je najverovatniji scenario onaj u kojem će virus još godinama cirkulisati među populacijom u svetu.\n„Najverovatniji scenario, iako ne mogu da garantujem da će biti baš tako, onaj je u kojem će virus biti među nama još puno, puno godina. To je virus koji se širi po svetu, tako da ga je jako teško potpuno eliminisati. Protiv tog virusa ni prirodni imunitet, ni imunitet od vakcina ne pružaju naročito dugotrajnu zaštitu, što znači da se neko ko je zaražen može opet zaraziti sledeće godine, istom ili nekom drugom varijantom“, rekao je Burla.\n„To je ujedno i virus koji stvara puno varijanti. Ali ono što je važno za svet nije to da će virus nastaviti da cirkuliše svetom još godinama, baš kao što to čine stotine drugih virusa, nego da se možemo vratiti normalnom životu pod uslovom da se držimo nekih stvari“, dodao je.\nIpak, optimistično je dodao, pozivajući se na delotvornost vakcina i lekova za kovid, kako veruje da je talas omikrona „poslednji s toliko restrikcija“.\nBurla je rekao i da će vakcina protiv omikrona biti spremna u martu te da kompanija već radi na proizvodnji doza tih vakcina. „Imaćemo delotvoronu vakcinu u roku od tri meseca od detekcije omikrona, što je jako kratak period“, dodao je predsednik uprave Fajzera.\nPonovio je da, što se tiče šire populacije, ne može preporučiti četvrtu dozu vakcine jer još uvek ne postoji dovoljno dokaza o njenoj delotvornosti. Umesto toga, rekao je, treba promovisati buster, odnosno treću dozu kao jako važnu za punu zaštitu od težih posledica zaraze koronavirusom.\nIZVOR: B92 I FOTO: CNBC\nTags: Albert BurlakoronavirusOmikron sojpandemija koronavirusa


ĐUKANOVIĆ: Srbi još pate zbog nezavisnosti Crne Gore\nNovembar 19, 2018 Novembar 19, 2018 ŽURNAL\nPODGORICA – Predsednik Vlade Crne Gore Milo Đukanović ocenio je večeras da je “suštinski problem” odnosa Srbije prema Crnoj Gori u tome što se “Beograd nije pomirio sa nezavisnošću” Crne Gore.\n“Beograd se nije pomirio sa time da Crna Gora samostalno donosi odluke”, rekao je Đukanović u gostovanju na Televiziji Crne Gore.\nProblem su srpske ambicije\nOn je dodao da smatra da glavni razlog takvog odnosa Beograda prema Podgorici nije crnogorsko priznanje nezavisnosti Kosova. Ukazao je da je “drugi problem” u tome što Srbija želi da postane lider u regionu.\n“Možda joj po veličini to i pripada”, rekao je Đukanović, ali je dodao da Srbija “mora da reši pitanje ratnih zločinaca”, kao i da ima probleme u odnosima sa svim susednim zemljama, sa Hrvatskom, Bosnom i Hercegovinom, Kosovom, Makedonijom i Crnom Gorom.\n“Uprkos logičnoj nameri Srbije da bude lider u regionu katkada se bahatim ponašanjem to pretvara u svoju suprotnost na svu sreću ne sa onim posledicama kao devedesetih godina prošlog veka”, kazao je Đukanović poručivši da Crna gora na to neće reagovati neodgovorno i nervozno već će uraditi sve da sačuva dobrosusedske odnose.\nĐukanović je naveo da iz pomenutog odnosa Srbije prema Crnoj Gori dolazi i motiv za njen pokušaj da se politizuje i “slučaj Šarić”.\n“Ponašanja državnih organa Srbije u ovom slučaju pokazala su da mi (Crna Gora) i Srbija nemamo iste ciljeve u odnosu na to”, rekao je crnogorski premijer i ocenio da je Crna Gora bila zainteresovana za doprinos u borbi protiv organizovanog kriminala, a da je cilj Srbije bio “kriminalizacija Crne Gore”.\nKlipovi u točkovima Crne Gore\nĐukanović je kazao da su državni organi Srbije pokušali da Crnu Goru predstave kao kriminalnu državu, kako bi dokazali da Crna Gora kao samostalna država nema kapacitete za ulazak u EU.\nRTV / MONDO


Sniženje malih kućnih aparata u Home plusu - Nira Press\nPočetna » Sniženje malih kućnih aparata u Home plusu\nSniženje malih kućnih aparata u Home plusu\nU toku “Black Friday” akcije koja će biti organizovana od petka do nedelje (od 24. do 26. novembra) u svim objektima i Internet prodavnici Home Plus, kupci imaju jedinstvenu priliku da u Home Plusu po izuzetnim popustima više od 1.500 artikala za kuću.\nVažna vest za kupce je da će tokom ove akcije za kompletan asortiman malih kućnih aparata važiti popust od 20 posto!\nA za deo asortimana proizvoda za kuću, nameštaj i tehniku popusti ovog vikenda važiće popusti od 20 do 70 odsto. Na primer, set od šest čaša biće dostupan upola cene, odnosno za 199 dinara, set posteljine za bračni krevet uz popust od 60 posto koštaće 1.599 dinara, a set posuđa sa 5 komada od Inoksa uz popust od 60 posto biće dostupan po ceni od 3.599 dinara. Televizor sa LED ekranom dijagonale 32 inča VIVAX biće dostupan 19.999 dinara, a mašina za sudove CANDY za 24.999 dinara.\nAkcija “Black Friday” biće organizovana u objektima Home Plus kod Beogradskog sajma, u TC Ušće i Zemun parku u Beogradu, u TC Big u Novom Sadu, prodavnicama u Nišu, Kragujevcu i Jagodini i u web prodavnici www.homeplus.rs


NASTAVLJA DA GAZI KA VRHU Hetafe stigao do mesta koje vodi u Ligu šampiona!\nFudbaleri Hetafea nastavljaju sa sjajnim partijama u ovoj sezoni španske Primere, pa su u 25. kolu savladali "davljenika" Rajo Valjekano 2:1.\nHaim Mata je doneo prednost domaćem timu kada je nakon sjajne akcije zakucao loptu pod prečku golmana Stoleta Dimitrievskog. Odgovor gostiju je stigao preko De Tomasa koji je sa 18 metara poslao ne pretrano jaku, ali neobranjivu loptu koju ni krajnjim naporom nije uspeo da barem zakači David Soria.\nDetalj sa meča Hetafe - Rajo Valjekano\nPobedu je osigurao Horhe Molina kada je uklizavanjem sa desetak metara sproveo loptu u mrežu i krunisao asistenciju "kao sa igrice" Mate.\nOvom pobedom je Hetafe stigao do četvrtog mesta na tabeli koje vodi u Ligu šampiona sa 39 osvojenih bodova, dok se Rajo Valjekano nalazi na pretposlednjoj poziciji prvenstva sa 23 osvojena boda.\nI FENJERAŠ ZVEKNUO REAL Rajo Valjekano pobedio “kraljevski klub” posle 19 godina!


Ipak, važno je naglasiti da smo ovoga puta stvarno među liderima i da je taj trend kod nas mnogo izraženiji nego u svetu.\nZa razliku od nas, “svet” se trudi da problem rešava pre nego što nečitanje postane ukorenjena navika. U želji da saznam kako to oni rade, pročitala sam silne spiskove preporučene literature za čitanje tokom raspusta, obavezne literature koja se testira na završnim ispitima, liste nastavnih predmeta, silabuse i kurikulume (o, ružnih li reči!).\nU toku leta u najprestižnijim privatnim srednjim školama moraju da pročitaju od jednog do četiri obavezna dela (ovo se razlikuje od škole do škole) i najmanje jedno delo sa liste preporučene literature, koja obično broji 50 do 100 najaktuelnijih savremenih književnih dela. Tu ima dela koja se tek prevode na naših jezik, ima veoma popularnih naslova o kojima ozbiljni književni kritičari još uvek nisu dali svoj sud i za sada su daleko od toga da postanu klasici.\nTagovi :čitanje, knjige za decu, lektira, Ljubinka Boba Nedić, školska lektira, spisak lektire


04.10.2018. 13:35 > 14:29\nPored toga, Al Dahra planira da uloži dodatnih 15 miliona evra u optimizaciju poslovanja PKB-a i njenih kapaciteta u cilju ostvarivanja većih prinosa i višeg nivoa kvaliteta mleka, saopštila je kompanija iz UAE, povodom današnjeg potpisivanja ugovora s Ministarstvom privrede o kupovini PKB-a za nešto više od 105 miliona evra.\n-Uključivanje PKB-a u naš postojeći portfolio osnažuje poziciju kompanije Al Dahra u Srbiji i naše regionalno prisustvo u Evropi. Istovremeno, ova investicija upotpunjava našu strategiju vertikalne integracije, pružajući mogućnost Grupi da dalje razvija svoje poslovanje u poljoprivrednoj, mlečnoj i stočarskoj proizvodnji - izjavio je potpredsednik i suosnivač Al Dahre, Kadim Al Darei povodom potpisivanja kupoprodajnog ugovora.\nAl Dahra, kako je naglasio, visoko ceni znanje i stručnost zaposlenih u PKB-u i veoma je posvećena nastavljanju tradicije ove kompanije, kao i održavanju izuzetno značajne uloge PKB-a u snabdevanju građana Srbije, navodi se u saopštenju arapske kompanije dostavljenom Tanjugu.\n- Smatramo da će privatizacija PKB-a i investicije Al Dahre u unapeđenje postojećih kapaciteta i infrastrukture značajno doprineti komercijalizaciji i internacionalizaciji srpske poljoprivrede, a da će korist od toga imati srpski farmeri, trgovci i čitav poljoprivredni sektor u Srbiji. Radujemo se daljem jačanju naših veza sa Srbijom i srpskim narodom kroz realizaciju novih investicija - poručio je Al Darei.\nPoslovanje koje Al Dahra preuzima od PKB korporacije obuhvata nekoliko različitih delatnost u oblasti poljoprivrednog i prehrambenog sektora.\nPOTPISAN UGOVOR SA AL DAHROM "Radimo najbolje da PKB dobro posluje"\nAl Dahra će obrađivati više od 17.500 hektara poljoprivrednog zemljišta na osam farmi koje su strateški locirane u neposrednoj blizini centra Beograda na kojima kompanija planira uzgoj različitih useva, uključujući šećernu repu, suncokret, pšenicu, kukuruz, ječam, krmnu smešu i nekoliko vrsta povrća.\nOsim toga, Al Dahra će preuzeti upravljanje mlekarskom i stočarskom proizvodnjom koje snabdevaju industriju mleka i mesa u Srbiji.\nPKB trenutno proizvodi oko 55 miliona litara sirovog mleka godišnje, sa stadom od oko 17.000 goveda mlečnih i mesnih rasa. Mlekara raspolaže sa sedam objekata za proizvodnju, uključujući štale i muzne kapacitete.\nIz Al Dahre takođe ističu da će sa nadležnim institucijama Republike Srbije zajedno raditi na finalizaciji transakcije i prenosa imovine u narednom periodu kako bi tranzicija bila izvršena prema planu u interesu svih uključenih strana.\nU svom sastavu ima različite kompanije koje posluju u prerađivačkoj, mlekarskoj i mlinskoj industriji, kao i razvijene globalne trgovinske kapacitete, navodi se u saopštenju.


Montgomeri: Pravi dijalog ne postoji, Kurti je glavni krivac - 01.06.2022, Sputnik Srbija\nMontgomeri: Pravi dijalog ne postoji, Kurti je glavni krivac\nBivši američki ambasador u Beogradu Vilijam Montgomeri ocenio je da ne postoji pravi dijalog između Beograda i Prištine, kome posreduje EU. 01.06.2022, Sputnik Srbija\nU izjavi za Kosovo onlajn, Montgomeri je kao glavnog krivca za to označio premijera privremenih institucija u Prištini Aljbina Kurtija, zbog stalnih provokacija i nespremnosti da poštuje postignute sporazume.On kaže da se sve tri strane, Beograd, Priština i EU, samo pretvaraju da se nešto u vezi sa dijalogom događa.„Svi, a posebno EU, treba da prestanu da koriste reč „dijalog“. Ne postoji pravi dijalog između Srbije i Kosova koji vodi Evropska unija. Postoji jednostavno patetičan izgovor i pretvaranje da se nešto suštinski dešava kada se ne dešava, a nije se dešavalo godinama. Postoji mnogo razloga za to, a krivica pada na obe strane. Primarni problem je Kurti, čije stalne provokacije i nespremnost da se poštuju formalni sporazumi, koje su postigli pregovarači kosovskih Albanaca u Briselu pre nekoliko godina“, rekao je Montgomeri.On se upitao zbog čega bi Srbija pravila dalje ustupke kada druga strana ne poštuje postignute dogovore.Prema njegovim rečima, Kurti nema politiku kako da poboljša životni standard u južnoj srpskoj pokrajini, kako da privuče strane investicije, kako da poboljša uslove uopšte. Montgomeri ističe da je celokupna Kurtijeva politika zasnovana na raspirivanju mržnje prema Srbima i strahu od njih, zbog čega najavljuje nove provokacije kako bi zadovoljio svoju bazu podrške.„Realnost je da je pitanje Kosova važno za Srbiju i prepreka je njenom napretku ka EU. Ali životni standard i prihod po glavi stanovnika u Srbiji rastu. Beograd je najdinamičniji grad u regionu. Napreduje u privrednom i infrastrukturnom razvoju. Kosovo, s druge strane, opstaje samo zahvaljujući međunarodnoj pomoći i doznakama iz inostranstva“, rekao je bivši ambasador SAD.On ističe da bi Priština trebalo da se dogovori sa Beogradom da bi imala šansu da napreduje.„I umesto da radi na tome, rukovodstvo ide lakšim putem, nastavljajući da potpiruje sukob sa Srbijom i kosovskim Srbima“, zaključio je Montgomeri.\n© Foto : Youtube/Hrvatska radiotelevizija/PrintscreenVilijam Montgomeri, bivši ambasador SAD u Srbiji\n© Foto : Youtube/Hrvatska radiotelevizija/Printscreen\nBivši američki ambasador u Beogradu Vilijam Montgomeri ocenio je da ne postoji pravi dijalog između Beograda i Prištine, kome posreduje EU.\nU izjavi za Kosovo onlajn, Montgomeri je kao glavnog krivca za to označio premijera privremenih institucija u Prištini Aljbina Kurtija, zbog stalnih provokacija i nespremnosti da poštuje postignute sporazume.\n„Svi, a posebno EU, treba da prestanu da koriste reč „dijalog“. Ne postoji pravi dijalog između Srbije i Kosova koji vodi Evropska unija. Postoji jednostavno patetičan izgovor i pretvaranje da se nešto suštinski dešava kada se ne dešava, a nije se dešavalo godinama. Postoji mnogo razloga za to, a krivica pada na obe strane. Primarni problem je Kurti, čije stalne provokacije i nespremnost da se poštuju formalni sporazumi, koje su postigli pregovarači kosovskih Albanaca u Briselu pre nekoliko godina“, rekao je Montgomeri.\n„Dakle, sve strane govore o dijalogu, ali nisu ozbiljno uključene u njega. Da su EU i SAD ozbiljno razmišljale o promeni situacije, odavno bi reagovale daleko snažnije na Kurtijeve postupke. Činjenica da nisu, pokazuje slabost i nedostatak odlučnosti. To je prepoznato u celom regionu. A, to zauzvrat ima šire implikacije na druge oblasti nestabilnosti u regionu“, ocenjuje Montgomeri.\nPrema njegovim rečima, Kurti nema politiku kako da poboljša životni standard u južnoj srpskoj pokrajini, kako da privuče strane investicije, kako da poboljša uslove uopšte. Montgomeri ističe da je celokupna Kurtijeva politika zasnovana na raspirivanju mržnje prema Srbima i strahu od njih, zbog čega najavljuje nove provokacije kako bi zadovoljio svoju bazu podrške.\n„Realnost je da je pitanje Kosova važno za Srbiju i prepreka je njenom napretku ka EU. Ali životni standard i prihod po glavi stanovnika u Srbiji rastu. Beograd je najdinamičniji grad u regionu. Napreduje u privrednom i infrastrukturnom razvoju. Kosovo, s druge strane, opstaje samo zahvaljujući međunarodnoj pomoći i doznakama iz inostranstva“, rekao je bivši ambasador SAD.\nOn ističe da bi Priština trebalo da se dogovori sa Beogradom da bi imala šansu da napreduje.\n„I umesto da radi na tome, rukovodstvo ide lakšim putem, nastavljajući da potpiruje sukob sa Srbijom i kosovskim Srbima“, zaključio je Montgomeri.


Upad Albanaca na teritoriju Srbije u opštini Kuršumlija - Radio televizija Kuršumlija\nčetvrtak, 28 avgust 2014 21:35\nCannot find aktuelno/2014/avgust-granica subfolder inside /home/rtvkursu/public_html../images/slike/aktuelno/2014/avgust-granica/ folder.\nKako saznaju novinari RTV Kuršumlija pripadnik Žandarmerije MUP Srbije Stevan Sinđelić (30), koji je ranjen noćas oko tri časa u rejonu sela Orlovac u opštini Kuršumlija, hitno je prebačen do Doma zdravlja u Kuršumliji gde mu je ukazana prva pomoć, a nakon toga prebačen je do Prokuplja, odakle je helikopterom hitno prebačen do VMA gde je podlegao ranama.\nU atarima sela Orlovac na samoj administrativnoj granici već je postala praksa da Albanski živalj, šumokradice, redovno seku šumu na srpskoj teritopriji i odvoze put Kosova i Metohije. Tako se i ovog tragičnog dana desilo da su sa više traktora i prikolica posekli ogromne količine hrastove šume, nakon čega su im pripadnici Žandarmerije zaplenili pokradena drva i traktore. Pripadnici Žandarmerije su obezbeđivali mesto uviđaja, do dolaska nadležnih organa, a tu priliku su iskoristili albanske šumokradice, pa su se ponovo vratili sa namerom da pokupe mašine i pobacano naoružanje i tom prilikom otvorili vatru na pripadnike Žandarmerije, gde je smrtno ranjen Stevan Sinđelić.\nNakon ovog ubistva pripadnika Žandarmerije Stevana Sinđelića, ministar Unutršnjih poslova Nebojša Stevanović je izjavio: "Naredio sam da se u ovaj deo Kopnene zone pošalju snažne policijske snage koje će zaštiti živote pripadnika policije, lokalnog stanovništva i vitalne interese naše zemlje".\nPrema njegovim rečima, Srbija neće tolerisati terirostičke napade na svojoj teritoriji i policija će najoštrije odgovarati na svaki napad. Stefanović je izražavajući saučešće porodici policajca Stevana Sinđelića istakao da će zahtevati da se počinioci ovog terorističkog akta pronađu i najoštrije kazne.


13.04.2012 17:02 Ž. Radivojević\nŠah: Kup ŠS Vojvodina, završnica u Kaću\nZašvršni deo Kupa ŠS Vojvodine odigraće se u Kaću (Hotel „Omorika“) od 27. do 29. aprila. Pravo učešća imaju pobednici kvalifikacionih mečeva i ekipe na osnovu plasmana sa prošlogodišnjeg takmičenja: Ivan Kurjački (Pančevo), Mladost (Nova Pazova), Polet (Rastina) i Srem (Sremska Mitrovica). Raspored odigravanja kola: I kolo, 27. april...\n13.04.2012 15:10 Ž. Radivojević\nPećinčani puni samopouzdanja pred utakmicu s Napretkom\nLjubitelji fudbala u Pećincima i široj okolini s nestrpljenjem očekuju meč s Napretkom: po mnogima „dan D“ . Kako se suprostaviti ekipi, koja je ovog proleća, u „seriji za poštovanje“. - Ulazimo u izuzetno težak deo sezone, gde može dosta toga da se reši – ističe povratnik u ekipu Goran Janković, koji zbog visoke temperature nije igrao...\n13.04.2012 14:56 VSS\nU Pjedeluk s 12 veslača, u Zagreb s šest\nNakon gotovo šestomesečnih priprema srpska veslačka reprezentacija imaće prvi zvanični test u ovoj sezoni. U subotu, 14. aprila, i nedelju, 15. aprila, naši najbolji veslači i veslačice učestvovaće na izuzetno jakim internacionalnim regatama u Pjedeluku (Italija) i Zagrebu (Hrvatska). Stručni štab na čelu sa selektorom veslačke reprezentacije Srbije Nebojšom Ilićem...\n13.04.2012 12:36 Dragan Popaz\nMetalac zasjao zlatnim sjajem u Kikindi, košarkaši Bora se plasirali u Prvu Sprsku ligi "Istok"\nTakmičarke SD „Metalac“ iz Bora Milica Ignjatović, Milica Filipović i Aleksandra Radisavljević osvojile su minulog vikenda ekipno zlatno odličje u Kikindi na Državnom prvenstvu u streljaštvu u kategoriji juniorki, u disciplini serijska puška. U pojedinačnoj konkurenciji juniorki Milica Ignjatović osvojila je bronzano odličje sa 371 osvojenih grugova dok je u kategoriji...\n13.04.2012 12:15 Vesna Tolimir Ižak\nKao i prethodni i ovaj fudbalski vikend, naš Klub započinje u petak. Selekcija omladinaca igra svoju prvenstvenu utakmicu u Kisaču sa FK "Tatra" u petak 13.04.2012. godine sa početkom u 16,00 časova. Seniori u okviru Srpske lige Vojvodina u subotu 14.04.2012. dočekuju lidera na tabeli, ekipu Radničkog iz Nove Pazove.Utakmica se igra na našem stadionu sa početkom u 16,00 časova....\n13.04.2012 19:06 Z.Vezmar\nKošarkaši Dunava sinoć su u Belegišu odigrali poslednju utakmicu u sezoni 2011/12 u Prvoj srpskoj ligi i ostvarili pobedu nad ekipom Topole iz Bačke Topole rezultatom 74:59 (14:11, 13:13, 24:18, 23:17). Ovo je treća pobeda za redom a ukupno deseta za prvotimce Dunava. U prvom poluvremenu vodila se izjednačena borba sa puno grešaka u napadu na obe strane pa se na...\n19:38 Hrvatska savladala Češku\n19:21 Trepča započela pripreme za drugi deo sezone\n18:55 AO: Barti, Kvitova i Voznika u drugom kolu\n18:48 AO: Čudo od djeteta ponovo bolje od Venus, Serena sigurna\n17:53 Bogojavljenski krst osvojio kruševljanin Mihajlo Adžić\n17:38 Dubočica posle dva meseca dobila novu upravu\n17:01 Hoće li se Gružani najzad radovati?


Akcija: Nebojša Zelenović i Ne davimo Beograd o ekologiji s Violom fon Kramon\nBeta 9. avgusta 2021. 15:45\nPredsedavajući gradjanske platforme Akcija Nebojša Zelenović i predstavnici pokreta Ne davimo Beograd, predstavili su „posledice pogrešnih politika vlasti u oblasti ekologije“ poslanici Evropskog parlamenta Violi fon Kramon, saopštila je danas Akcija.\nU saopštenju je navedeno da je Viola fon Kramon posetila Beograd i razgovarala „sa srodnim strankama u Srbiji, koje zagovaraju zelene politike usmerene na očuvanje životne sredine i kvalitetan život gradjana“.\nPovodom požara na deponiji u Vinči, Akcija je navela da je „projekat koji trenutno postoji za Vinču najveći koruptivni projekat u Srbiji“, te ukazala da je rad spalionice“ dugoročno opasan po život gradjana“.\nNavedeno je i da će „Beogradjani sledećih 30 godina da plaćaju deponovanje smeća četiri puta skuplje“.\nAkcija smatra da je, „umesto neopravdano skupog projekta spaljivanja otpada koji je prevazidjen u Evropi“ potrebno pristupiti primarnoj selekciji otpada.\n„To praktično znači da se smeće odnosi osmišljeno, organizovano i planski, da svako plati onoliko koliko smeća proizvede, a da za recikliranje bude nagradjen“, navodi se u saopštenju.\nPodseća se da je uz pomoć Evropske unije, izgradjena sanitarna deponija u Sremskoj Mitrovici koja pokriva i Šabac i Rumu.\nDodaje se da bi danas verovatno i u Šapcu deponija gorela da nije na vreme očišćena i sanirana.


Okrećemo se ruskim, kineskim, turskim dobavljačima vakcina – Srbija NASA Zemlja\nOkrećemo se ruskim, kineskim, turskim dobavljačima vakcina\nby srbijanasazemlja March 25, 2021, 8:03 am 2k Views\nSrpski član i predsedavajući Predsedništva BiH Milorad Dodik rekao je da se teško može vratiti poverenje u sistem globalne nabavke vakcina, te naveo da se i federalna Vlada i Republika Srpska okreću ka ruskim, kineskim, turskim dobavljačima.\nDodik je naglasio da je Republika Srpska počela odnedavno da pribavlja vakcine iz Rusije, a to će učiniti i iz Kine, te istakao da su kao partneri dobrodošle sve zemlje koje imaju vakcine, pa i Turska.\n– Mislim da je to neophodno. Izgubili smo četiri ili pet važnih meseci da se stabilizujemo i da možemo da se usmerimo ka tome – rekao je Dodik za tursku državnu televiziju /TRT World/ tokom nedavne posete Turskoj članova Predsedništva BiH.\nOn je rekao da je BiH verovala globalnom konceptu nabavke vakcina “Kovaks”, da može da obezbedi dovoljne količine za potrebe BiH, podsetivši da su u septembru prošle godine napravljeni ugovori i plaćeni avansi za vakcine, koje do danas do danas nisu dobijene. Podsetio i da je Srpska posredstvom “Kovaksa” uplatila više od šest miliona evra za nabavku vakcine koja bi trebalo da bude dovoljna za vakcinaciju stanovništva, a to je učinila i Federacija BiH.\n– Više od 1.100.000 doza iz projekta `Kovaks`, odnosno `Fajzerovih` vakcina je naručeno, ali nismo dobili nijednu – naveo je Dodik. On je istakao da su neke zemlje naručile mnogo veći broj vakcina, nego što imaju stanovnika i one vrše monopolizaciju procesa proizvodnje.\n– Mi smo se oslanjali na to, čekali da to stigne i nismo radili na drugim projektima, kao sa Rusijom i Kinom. Čekamo da vidimo šta će biti sa tom ugovornom obavezom, u iščekivanju da dobijemo te vakcine. Ali i federalna Vlada i Republika Srpska se okreću ka ovim dobavljačima /Rusiji, Kini, Turskoj/ – rekao je Dodik.\nDodik je rekao da Srbija nije vjerovala u globalni koncept nabavke vakcina protiv virusa korona i odmah je krenula sa razgovorima sa proizvođačima, stala u prvi red, ispunila svoje obaveze i sada dobija vakcine koje mogu da koriste i građani BiH.\n– Sa stanovišta solidarnosti prema BiH treba da zahvalimo predsedniku Srbije Aleksandru Vučiću – rekao je Dodik, piše Srna. On je naglasio da je Srbija pomogla BiH i omogućila da se zdravstveni radnici iz Republike Srpske vakcinišu u prvim danima, sedmicama kada je krenula imunizacija u samoj Srbiji.\nSvet: Izrael ukinuo obavezno nošenje maski u zatvorenom, Najmanje novozaraženih u Indiji od 31. marta\nObeležavanje 29 godina od egzodusa Srba iz doline Neretve\nAtlanta izjednačila – Bogdanović odličan (VIDEO)


Ove godine izgradnja još četiri objekta u okviru Beograda na vodi - Gradjevinarstvo.rs\n24.05.2018. | Beoinfo\nGradonačelnik Beograda Siniša Mali obišao je juče gradilište Beograda na vodi i tom prilikom istakao da je u toku izgradnja šest objekata, kao i da će ove godine početi da se gradi još četiri nova objekta.\nSiniša Mali je istakao da su prve dve stambene kule praktično završene, kao i da se useljenje očekuje u roku od mesec do mesec i po dana.\n– Rok za završetak radova na zgradi „Vista“ je mart sledeće godine, a zgrada pored – „Park view”, trenutno je izgrađena do 11. sprata i biće završena do juna ili jula sledeće godine. Do kraja tekuće godine biće započeta izgradnja još četiri objekta, što potvrđuje činjenicu da je Beograd na vodi najveće gradilište u ovom delu Evrope – rekao je Mali.\nPrema njegovim rečima, na gradilištu Beograda na vodi dnevno radi oko 1.500 radnika, što je dokaz da je domaća građevinska industrija pokrenuta ovim projektom. Veliki broj projekata se nadovezuje na Beograd na vodi. Ove godine počinje se sa rekonstrukcijom Karađorđeve ulice, dok je izgradnja nove autobuske stanice u Bloku 42 u toku, dodao je Mali.\nGradonačelnik je naglasio da bi do kraja godine trebalo da bude rešeno i pitanje železničkog saobraćaja, a nakon toga, kada se uklone svi koloseci i ostatak železničke infrastrukture, moći će da započne i druga faza izgradnje Beograda na vodi.\n– Zgrada postojeće železničke stanice biće pretvorena u muzej, dok će Savski most biti preseljen na drugu lokaciju. Novi savski most biće ponos Beograđana, a Saobraćajni institut CIP uveliko radi projekat. Do kraja 2019. godine trebalo bi da počne i izgradnja tunela koji će povezivati Savski afmiteatar sa Bulevarom despota Stefana – istakao je Mali.


Podobni birači i nepodobni stranci - TopVesti.rs\nMinistarstvo unutrašnjih poslova (u daljem tekstu: Ministarstvo) je, ustavno i zakonito, pokrenulo postupak sređivanja registra prebivališta građana (crnogorskih državljana), a time i sređivanja biračkih spiskova, što je neophodan uslov za održavanje demokratskih i poštenih izbora. Takođe, Ministarstvo je pokrenulo i postupak da se omogući nesmetano\nPolicija: Učesnicima blokade puta Nikšić-Podgorica koji su...\nSledeća Uprava policije Crne Gore saopštila je u subotu da su dvije osobe privedene zbog napada na pripadnike Vojske Crne Gore za vrijeme blokade saobraćajnice koja povezuje Nikšić i Podgoricu u znak protesta protiv najavljenih izmjena Zakona o sticanju državljanstva. Policija navodi da je 8. aprila, tokom sprovođenja mjera protiv širenja koronavirusa\nPODGORICA - Dve osobe uhapšene su zbog napada na vojna lica kod Bogetića pre dva dana. List navodi da je jedan osumnjičeni uhapšen u petak veče, a drugi jutros. Očekuje se da će policija uskoro i zvanično objaviti detalje. Oficir Rajko Čanjak i vojni doktor Dragan Martinović napadnuti su pre dva dana tokom protesta u Bogetićima. Incident se dogodio\nBlokada puta, kako su u petak saopštili, planirana je do 16 sati, a prolazak će biti omogućen vozilima hitne pomoći, roditeljima sa decom i bolesnim osobama, navode Vijesti. U nepotpisanom dopisu "Inicijativni odbor slobodnih građana Crne Gore" zapretio je vladi da će nastaviti proteste i blokadu puteva ako im se premijer Zdravko Krivokapić ne izvini\nVijesti navodi da je jedan osumnjičeni uhapšen u petak veče, a drugi jutros. Očekuje se da će policija uskoro i zvanično objaviti detalje. Podsetimo, oficir Rajko Čanjak i vojni doktor Dragan Martinović napadnuti su pre dva dana tokom protesta u Bogetićima. Incident se dogodio u četvrtak, kada su pristalice predsednika Mila Đukanovića, tzv. komite,\nNikšićani G.N. (40) i Ž.T. (28) uhapšeni su zbog sumnje da su u četvrtak, tokom blokade magistralnog puta Podgorica - Nikšić, u tuči povredili dva pripadnika Vojske Crne Gore i jednog policajca Kako je saopšteno iz Uprave policije Crne Gore, nikšićka policija je 8. aprila, kao i do sada, sprovodila mere Ministarstva zdravlja u cilju sprečavanja širenja\nNikšićani G.N. (40) i Ž.T. (28) uhapšeni su zbog sumnje da su u četvrtak, tokom blokade magistralnog puta Podgorica - Nikšić, u tuči povredili dva pripadnika Vojske Crne Gore i jednog policajca. facebook.com/printscreen Napadnuti vojnik Crne Gore Kako je saopšteno iz Uprave policije Crne Gore, nikšićka policija je 8. aprila, kao i do sada, sprovodila\nKod Bogetića blokada puta Nikšić - Podgorica\nPODGORICA, - Grupa građana i danas je blokirala magistralni put Nikšić-Podgorica, u mestu Bogetiće. Blokada puta, kako su u petak saopštili, planirana je do 16 sati, a prolazak će biti omogućen vozilima hitne pomoći, roditeljima sa decom i bolesnim osobama, navode Vijesti. U nepotpisanom dopisu "Inicijativni odbor slobodnih građana Crne Gore" zapretio


O nama - HTS tentiQ Serbia\nHTS tentiQ – globalna marka u čiji izbor, kvalitet, globalnu dostupnost i inovativnost možete imati puno poverenje\nHTS tentiQ je globalno prepoznatljiva marka u čiji izbor, kvalitet, globalnu dostupnost i inovativnost imaju poverenje kupci širom sveta. Kompanija na jedinstven način kombinuje praksu porodičnog preduzeća usredsređenog na kupca sa pionirskim inovacijama i naprednim procesima proizvodnje.\nOgroman i raznovrstan asortiman privremenih konstrukcija proizvedenih u najmodernijem proizvodnom pogonu u Nemačkoj. U pogonu je sedmično moguće proizvesti do 60.000 m² novih konstrukcija, obezbeđujući brzu isporuku bez obzira na obim porudžbine.\nSopstveno prodajno osoblje s tehničkim kompetencijama strateški raspoređeno širom sveta, koje pruža podršku i znanje na lokalnom nivou. Brzu nabavku, isporuku i montažu nudimo bez obzira gde se nalazili.\nKontinuirane inovacije novih tehnologija, materijala i procesa obezbeđuju optimalan dizajn i ponudu. Na raspolaganju su modeli od male, obične pagode do najraskošnijih, jedinstvenih polutrajnih konstrukcija potpuno građenih po meri kupaca. Posvećen tehnički tim CAD/CAM dizajnera i strukturnih inženjera stoji na usluzi za projekte po meri.\nKompanija HTS tentiQ sve proizvode osmišlja i proizvodi u Nemačkoj. Delovi se proizvode CNC tehnologijom i obrađuju ručno, a sve proizvedene konstrukcije su sertifikovane u skladu sa svim evropskim i međunarodnim standardima.\nO kompaniji HTS tentiQ\nKompaniju HTS tentiQ osnovao je 2001. godine Hajnc Reder – industrijski inovator koji je uložio skoro pola veka svog iskustva i znanja u podizanje i uspon preduzeća.\nDanas je kompanija HTS tentiQ vodeća u proizvodnji privremenih konstrukcija i nudi jednu od najvećih i najrazličitijih ponuda privremenih i polutrajnih priredbenih šatora i privremenih konstrukcija za privatni i javni sektor širom sveta.\nKompanija trenutno zapošljava visokokvalifikovano i obučeno osoblje koje broji 170 ljudi, od kojih je većina njih deo preduzeća još od njegovog osnivanja. Među njima je i tim od 50+ stručnjaka za globalnu prodaju, koji su strateški raspoređeni, tako da pokrivaju sve svetske regije i pružaju podršku na lokalnom nivou, snabdevaju i distribuišu robu, a ako je potrebno, i montiraju.\nOsmišljena prema vašim zahtevima\nPorodično ime Reder se više od 50 godina povezuje s industrijom proizvodnje šatora, od pionirskih dana Hajnriha Redera 1959. godine i projektovanja i proizvodnje šatora s drvenom konstrukcijom do današnjih dana i visokokapacitetne proizvodnje i globalne distribucije savremenih, modularnih sistema privremenih konstrukcija.\nRani začeci poslovanja porodice Reder u oblasti šatora, započeli su osmišljavanjem i proizvodnjom šatora s drvenom konstrukcijom i platnenim pokrovom koji su korišćeni kao sopstveni inventar preduzeća namenjen iznajmljivanju.\nPoslovanje porodice Reder se širi na distribuciju njihovih šatora koji se sada nude na prodaju drugim preduzećima koja se bave iznajmljivanjem šatora.\nRani asortiman proizvoda preduzeća se razvija uvođenjem čelika kao osnovnog materijala za izradu komponenti glavnog okvira konstrukcije umesto prethodno korišćenog drveta.\nRazvoj i dostupnost vučenog aluminijuma, u kombinaciji sa značajnim smanjenjima težine koja je omogućio aluminijum u poređenju s čelikom, doveli su do nametanja aluminijuma kao pogodnijeg materijala za konstrukciju modularnih sistema šatora. Dodatna korist upotrebe vučenog aluminijuma se ogledala u primeni integrisanih kanala koji su omogućili značajna unapređenja dizajna kroz upotrebu „keder” kanala za pričvršćivanje pokrova krova i zidova pomoću keder sistema fiksiranja, što je ovaj novi dizajn učinilo istinski modularnim sistemom.\nNovi aluminijumski okvir s keder sistemom žlebova, uz stalno rastući asortiman dizajna šatora, ubrzo je preduzeće porodice Reder doveo do poslovnog uspeha. Da bi iskoristila stalno rastuću potražnju za ovim proizvodima, porodica Reder otvara novu fabriku posebno namenjenu masovnoj proizvodnji različitih sistema šatora. Fabrika se, kao i porodična kuća Rederovih, nalazila u gradu Volferbornu, u opštini Bidingen u Nemačkoj.\nNeprestani razvoj proizvoda omogućava preduzeću porodice Reder da se istakne kao glavni tržišni predvodnik, pri čemu vrhunac razvojnog programa dovodi do dizajna, proizvodnje i plasiranja na tržište prvog dvospratnog modularnog šatora u više nivoa, a koji je pri tome i dalje potpuno rasklopiv – danas širom sveta korišćenog u brojne namene.\nHajnc i Edvin Reder izvode porodično preduzeće, RÖDER AG, na nemačku berzu.\nVećinu deonica preduzeća RODER AG preuzima kompanija Klöckner & Co AG. U to vreme porodica Reder se odriče svog udela u vlasništvu nad preduzećem.\nHajnc Reder dovršava predaju preduzeća kompaniji Klöckner & Co AG i napušta preduzeće RÖDER AG.\nNakon sedam godina bavljenja drugim poslovnim interesima, Hajnc Reder pokreće poslovanje svog novog preduzeća specijalizovanog za proizvodnju privremenih konstrukcija, RÖDER HTS High Tech Structures KG, ponovo smeštenog u oblasti grada Volferborna, u opštini Bidingen u Nemačkoj.\nPreduzeće RÖDER HTS KG otvara prva prodajna predstavništva u Ujedinjenom Kraljevstvu i Francuskoj.\nPreduzeće RÖDER HTS KG preuzima konkurentsko preduzeće u ovom sektoru, HÖCKER STRUCTURES, Bad Zalcuflen, Nemačka. Strateško preuzimanje preduzeća HÖCKER STRUCTURES je otvorilo nova tržišta i dodalo nove linije proizvoda portfoliju proizvoda koje je preduzeće RÖDER HTS KG nudilo u to vreme.\nPreduzeća RÖDER HTS KG i HÖCKER GmbH se formalno udružuju u jedan privredni subjekat pod nazivom RÖDER HTS HÖCKER GmbH. Iste godine, proizvodni pogoni preduzeća RÖDER HTS i HÖCKER STRUCTURES se ujedinjuju u jedan novoosnovani savremeni objekat površine od 42.000 m² koji objedinjuje sedište preduzeća i proizvodni pogon u Kefenrodu u Nemačkoj.\nPreduzeće RÖDER HTS HÖCKER GmbH otvara podružno prodajno predstavništvo u Singapuru.\nPreduzeće RÖDER HTS HÖCKER GmbH otvara strateška prodajna predstavništva u Rusiji i Indiji.\nPreduzeće RÖDER HTS HÖCKER GmbH uvodi novi asortiman sistema šatora projektovanih da budu u potpunosti kompatibilni s drugim dizajnima koje na tržište isporučuju ostali proizvođači.\nPorodica Reder proslavlja 50 godina rada u sektoru proizvodnje šatora na trgovinskom sajmu RÖDER HTS HÖCKER GmbH TENT-EXPO 2009. Iste godine se pokreće i HTS Industrial, specijalizovana podružnica za pružanje usluga iznajmljivanja i prodaju privremenih industrijskih objekata i skladišta.\nZvanično plasiranje na tržište patentiranog sistema konstrukcije okvira od hibrida ugljenika i legure metala – laganog i prvog te vrste u tehnologiji proizvodnje modularnih šatora bez unutrašnjih potpornih šipki.\nPorodično preduzeće RÖDER HTS HÖCKER GmbH je globalno zastupljeno u 32 države širom sveta. Preduzeće objavljuje preuzimanje 22.000 m² zemljišta koje se nalazi uz sadašnji proizvodni pogon od 42.000 m² – novo zemljište će obezbediti odgovarajući dodatni prostor za buduće proširenje. Završetak prve faze je predviđen za oktobar 2011. godine, izgradnjom najsavremenijeg pogona površine 2.600 m² namenjenog proizvodnji PVC pokrova.\nRÖDER HTS HÖCKER GmbH osniva vojni i humanitarni program koji u ponudi ima novu, specijalizovanu paletu šatora lake konstrukcije, višenamenskih i brzomontažnih šatora osmišljenih da zadovolje razne zahteve ovog specijalizovanog sektora.\nOsnovano je preduzeće kćerka HTS Industriebau koja se specijalizovalo u osmišljanju i proizvodnji čeličnih okvirnih konstrukcija za brzo podizanje.\nRÖDER HTS HÖCKER GmbH sa HTS brzomontažnim šatorima ponovo pokreće vojni program koji je dostupan na novoj internet stranici.\nOpširnije o našem širokom izboru modela, proizvodnim mogućnostima i pogonima.


Crnogorski ministar pravde: Svetozar i Miloš Marović dužni kaznu služiti u Crnoj Gori\nSvetozar i Miloš Marović su dužni da kazne zatvora izdržavaju u Crnoj Gori, saopštio je ministar pravde Zoran Pažin.\nOn je reagovao povodom, kako se navodi, tvrdnji koje su se pojavile u medijima da je Miloš Marović, koji je u Crnoj Gori osuđen na kaznu zatvora pravosnažnom presudom Višeg suda u Podgorici, dobijanjem državljanstva Srbije izigrao crnogorsko pravosuđe.\nPodsjeća se da su Svetozar i Miloš Marović pravosnažno osuđeni presudama Višeg suda u Podgorici za krivična djela koja su im stavljena na teret.\n"Sva osuđena lica dužna su da se odazovu pozivu nadležnog suda na izdržavanje kazne zatvora u Zavodu za izvršenje krivičnih sankcija. U slučaju neodazivanja osuđena lica mogu biti prinudno dovedena", naveo je Pažin.\nPrema njegovim riječima, ukoliko su ta lica nedostupna državnim organima u Crnoj Gori za njima se raspisuje potjernica i to najprije centralna (nacionalna), a potom i međunarodna potjernica.\nSvetozar i Miloš Marović su, kaže on, tokom krivičnog postupka, prilikom donošenja presuda i njihove pravosnažnosti i izvršnosti, kao i prilikom pokretanja postupka izvršenja krivičnih sankcija, bila državljani Crne Gore.\n"Na osnovu izloženog jasno je da su osuđena lica Svetozar i Miloš Marović dužna da kazne zatvora koje su im izrečene izdržavaju u Crnoj Gori", kazao je Pažin.\nOn ističe da se Ministarstvo pravde Srbije nije obraćalo Ministarstvu pravde Crne Gore radi preuzimanja izvršenja kazne osuđenog Miloša Marovića.\n"Obavještavamo javnost da, ne samo da se Ministarstvo pravde Crne Gore neće obraćati Ministarstvu pravde Srbije sa tim zahtjevom, već da svaki eventualni postupak sračunat na izbjegavanje izdržavanja krivičnih sankcija u Crnoj Gori, uključujući i naknadno dobijanje državljanstva druge države, neće dobiti podršku Ministarstva pravde Crne Gore, bez obzira na to o kojem licu je riječ", kaže se u reagovanju Pažina.\nBivši visoki funkcioner vladajuće DPS Svetozar Marović osuđen je na tri godine i deset mjeseci zatvora zbog korupcije.\nMiloš Marović je osuđen na jednogodišnju zatvorsku kaznu zbog učešća u malverzacijama prilikom preprodaje opštinskog zemljišta u mjestu Prijevor iznad Jaza.


SMERNICE ZA DALjI RAD - Glas Podrinja\nkmbn 3.195 ▼ -0,16%\nPoslovno udruženje Asocijacije lokalnih i nezavisnih medija Lokal pres održala je u periodu od 30. novembra do 2. decembra godišnju skupštinu. Tematski, DžDžII skupština je bila posvećena problemima implementacije Zakona o javnom informisanju i medijima, kao i efektima Zakona o autorkim pravima na lokalne medije.\nAsocijacija će se pred nadležnim organima i javnošću zalagati za definisanje pojma „medijski stručnjak“ na način da je reč o licu koje ima ili odgovarajuće akademsko obrazovanje u oblasti medija ili višegodišnje iskustvo u vezi sa medijima ili iskustvo u evaluaciji projekata.\nU cilju transparentnosti procesa projektnog sufinansiranja, Asocijacija će se zalagati za objavljivanje biografija svih predloženih kandidata/kinja za članove/ice komisija, kako bi građani i građanke imali/e uvid u način izbora članova/ica komisija. Takođe će se zalagati za objavljivanje zapisnika sa sednica i obrazloženih predloga stručnih komisija, rešenja o raspodeli sredstava, naziva učesnika konkursa i naziva njihovih projekata, da bi se moglo utvrditi da li je u konkursnoj komisiji neko ko je na bilo koji način povezan sa učesnicima.\nAsocijacija će se zalagati da finansijske podrške i podsticaji proizvodnji medijskih sadržaja i usavršavanju medijskih radnika koji dolaze iz sredstava javnih obveznika budu oslobođeni obaveze plaćanja PDV. Asocijacija će pribaviti i svim članicama proslediti mišljenje nadležnog organa o načinu korišćenja konkursnih sredstava koja se uplaćuju na račun Trezora, kako ne bi bilo raznorodnih praksi u ovoj oblasti.


Projekcijom filma “Faith i Branko”, autorice Catherine Harte, u sarajevskom Multimedijalnom centru Kovači danas će biti otvoren četvrti po redu Međunarodni festival dokumentarnog filma Al Jazeere Balkans (AJB DOC) koji će trajati do 14. septembra.\nOno što je značajno za četvrto izdanje AJB DOC-a jeste da se festival vraća u kinosale, nakon što je prošli zbog pandemije koronavirusa održan online formi. Istovremeno, program će biti dostupan i putem digitalne platforme na službenoj festivalskoj web stranici ajbdoc.ba, putem koje će se svi filmovi moći pogledati besplatno i bez registracije.\nTema vodilja ovogodišnjeg AJB DOC Film Festivala je Challenge/Izazov, riječ kojom je simbolično i predstavljen ovogodišnji festival na vizuelnim materijalima.\nFilmovi će biti prikazani u kinu Cineplexx, a neke od projekcija u Multimedijalnom centru Kovači.


"Pandora papiri": Šta povezuje kraljicu Elizabetu i predsednika Azerbejdžana\nSvet Autor:Ana Tašković07. okt. 202111:23\nFoto:PA Images / Alamy / Alamy / Profimedia; Jake Ratz / Alamy / Alamy / Profimedia;\nNa spisku svetskih moćnika čije se ime našlo u „Pandornim papirima“ je i kraljica Elizabeta II preko firme „Kraun Estejt“ koja je formalno u njenom vlasništu.\nĐukanović: Predstava pod nazivom „Pandora papiri“ pokušaj diskreditacije\n„Kraun Estejt“ kupila je preko ofšora 2018. godine imovinu vrednu 91 milion dolara od porodice kontroverznog predsednika Azerbejdžana Ilhama Alijeva, pokazuje istraga međunarodnog tima istraživačkih novinara.\nReč je o kancelarijama i nekretninama na osam spratova u ekskluzivnom londonskom okrugu Maifair koje je „Kraun Estejt“ kupio od kompanije „Hiniz Trade & Investment“ čije je sedište u poznatom poreskom raju na Devičanskim ostrvima.\n„Hiniz“ je zgradu pomenute kancelarije i nekretnine kupio 2009. godine po nekoliko destina evra miliona nižoj ceni. Prema navodima BBC-a, porodica Alijev od prodaje imovine „Kraun Estrejtu“ zaradila je čak 42 miliona dolara, a transakcija je izvedena preko ofšor kompanija na Britanskim devičanskim ostrvima.\nIstraga „Pandorini papiri“ pokazala je da je vlasništvo nad kompanijom „Hiniz Trade & Investment“ bilo u rukama Arze Alijeve, jedne od ćerki azerbejdžanskog predsednika, ali je 2015. godine prebačeno na njenog dedu Arifa Pašajeva.\nAlijev inače ima troje dece – Lejlu, Arzu i Hajdara – a oni su navedeni kao akcionari u 44 kompanije koje su registrovane na Britanskim devičanskim ostrvima, i to u periodu od 2006. do 2018. godine, pokazala je istraga Međunanrodnog konzorcijuma istraživačkih novinara.\n„Kraun Estejt“ pripada britanskom monarhu za vreme njegove vladavine, ali monarh ne upravlja njom. Sa druge strane, ova kompanija upravlja svom imovinom, zemljištem i morskim dnom u Engleskoj, Velsu i Severnoj Irskoj koje pripada monarhu. Portparol kompanije rekao je za „Biznis insajder“ da su sprovedene provere pre kupovine.\n„U to vreme nismo utvrdili nijedan razlog zašto transakcija ne bi trebala da se nastavi“, rekao je portparol.\nPandora papiri (2): Kako je profitirao Putinov drug iz detinjstva\nPandora papiri (3): Kako je ruski „kralj nafte“ sakrio jahtu i milijarde\nAlijev je postao predsednik Azerbejdžana 2003. godine nakon smrti svog oca Hajdara, koji je deset godina vladao tom zemljom. Ilham Alijev je optužen za korupciju, nameštanje glasova, kršenje ljudskih prava i davanje mita.\nŠta su „Pandora papiri“?\nPandora papiri su najveća baza procurelih podataka koji otkrivaju tajne poreskih rajeva i pružaju redak prozor u skriveni svet ofšor finansija nekih od najbogatijih ljudi na svetu. Istraživanje je obavio Međunarodni konzorcijum istraživačkih novinara (ICIJ), koji je pristup delio medijima širom sveta.\nOko 11,9 miliona dokumenata otkrili su poreske tajne 35 državnika, među kojima su ruski predsednik Vladimir Putin, češki premijer Andrej Babiš, crnogorski predsednik Milo Đukanović, jordanski kralj Abdulah, bivši britanski premijer Toni Bler…\nAzerbejdžanIlham Alijevkraljica elizabeta IIPandora papiriVelika Britanija


Pismo PIK-a ne pomaže BiH | Republika Srpska\nNaslovna Bosna i Hercegovina Pismo PIK-a ne pomaže BiH\nPismo PIK-a ne pomaže BiH\nPredsjedavajući Savjeta ministara BiH Nikola Špirić ocijenio je da pismo ambasadora Upravnog odbora za provođenje mira /PIK/ u vezi sa budžetom institucija BiH ne pomaže BiH, ali i istakao da je još moguće naći rješenje kojim neće biti ugrožena ni BiH niti entiteti.\nŠpirić smatra da je pismo, koje su nedavno uputili ambasadori zemalja članica Upravnog odbora /UO/ PIK-a, udaljilo sagovornike od stola i da bi u svakoj normalnoj zemlji takav potez bio prvorazredni politički skandal.\n„Samo u BiH prvorazredni politički skandal nije da ambasadori PIK-a govore o budžetu zemlje, a da me kao predsjedavajućeg Savjeta ministara BiH niko nije upitao šta o tome mislim“, rekao je novinarima Špirić.\nOn je naglasio da je zakon jasan i da će se primjenjivati ovogodišnji budžetski okvir ukoliko ne bude usvojen okvirni budžet BiH za 2011.\n„Svi koji budu išli izvan zakonskih okvira zapravo čine medvjeđu uslugu BiH, ali sam uvjeren da ćemo se svi kretati u okviru zadatih resursa koje imamo“, kaže predsjedavajući Savjeta ministara BiH.\nPrema njegovim riječima, u BiH potrebno sjesti i razgovarati da bi bilo pronađeno najbolje moguće rješenje kad je riječ o budžet institucija BiH.\nOn smatra da je moguće naći rješenja prema kojim neće biti ugrožena nijedna funkcija entiteta, ni BiH.\n„Nije najveći prijatelj BiH onaj koji kaže da je potreban što veći budžetski okvir na državnom nivou. Budžetsko planiranje jeste stvar dogovora i kompromisa i ubjeđen sam da će do toga doći“, izjavio je Špirić.\nAmbasadori zemalja članica Upravnog odbora /UO/ PIK-a 4. juna izrazili su zabrinutost da bi funkcionisanje i sposobnost institucija BiH da odgovore na zakonske uslove, kao i uslove koje je potrebno ispuniti za proces evropskih integracija, mogli biti ugroženi zbog neadekvatnog državnog budžeta.\n„Da bi BiH poduzela ključne reforme i postigla napredak na putu evropskih integracija, izuzetno je važno da država ima institucije koje dobro funkcionišu i da razvija agencije koje su formirane s ciljem provođenja reformi potrebnih za evropske integracije“, navodi se u saopštenju ambasadora zemalja članica UO PIK-a.\nAmbasadori zemalja članica UO PIK-a pozivaju Fiskalni savjet BiH da osigura da budžet institucija BiH za 2011. godinu bude utvrđen „u obimu koji omogućava uspješno i efikasno funkcionisanje državnih institucija“.\nPlanirano je da sredstva za budžet institucija BiH u 2011. budu povećana u odnosu na ovu godinu. Sporno je 200 miliona KM od Uprave za indirektno oporezivanje, jer ovaj iznos traži Ministarstvo finansija BiH za institucije BiH, za koliko bi bili oštećeni budžeti Republike Srpske i Federacije BiH.\nU Sarajevu danas, zbog nedostatka kvoruma, nije održana sjednica Fiskalnog savjeta BiH o globalnom okviru fiskalnog bilansa u BiH za period od 2011. do 2013. godine. Na sjednicu danas nisu došli ministri finansija BiH i RS Vjekoslav Bevanda i Aleksandar Džombić.\nNaredna sjednica zakazana za 16. juna u Banjaluci.


Fudbalsko igralište sa veštačkom travom - poklon za Mužljane\nDešavanja / Fudbalsko igralište sa veštačkom travom – poklon za Mužljane\nSa stanovišta Sportskog centra “Lehel” u Mužlji, može se reći da je protekla godina bila uspešna, jer su na poklon dobili novi teren sa veštačkom travom. Sigurno je mnogim mladima bilo nezaboravno 22. decembra 2020. godine, kada je malo fudbalsko igralište svečano otvoreno, a najmlađi su mogli da odigraju prijateljsku utakmicu.\nJedan od podcentara TSC Akademije iz Topole je Fudbalski klub “Lehel” u Mužlji, a zahvaljujući ovome je fudbalsko igralište izgrađeno uz podršku vlade Mađarske čija je vrednost oko 55 hiljada evra. Huba Telđeši, marketinški menadžer TSC-a, rekao je da je razvoj sportskih podcentara u toku i da pokušavaju da pomognu klubovima.\n– Naš glavni cilj je da deca mogu da igraju fudbal i treniraju u kvalitetnom i odgovarajućem okruženju. Takođe treba znati da takvi klubovi pored terena imaju i trenere koje vodimo i mi, pa će se pravi stručnjaci baviti decom. Naš drugi glavni cilj je otkriti što više talenata, koji bi kasnije mogli da se pridruže TSC-u i našoj Akademiji. Vrednost tako malog terena sa veštačkom travom je oko 55 hiljada evra, a od ovog iznosa uspeli smo da izgradimo i ovo fudbalsko igralište, dugačko oko 40 sa 20 metara, rekao je Huba Telđeši.\nU ime domaćina Jožef Stojko, član Mesne zajednice i gradskog veća, zahvalio se na donaciji što se Sportski centar “Lehel” obogatio ovako lepim sportskim terenom.\n-Fudbal je sve popularniji u Mužlji, ali i u Zrenjaninu, pa se i “Lehel” može pohvaliti velikim brojem registrovanih fudbalera, jer klub ima 130 aktivnih fudbalera. Od toga je 90 mladih fudbalera kojima se stručnjaci bave odvojeno. Veoma smo zahvalni na terenu sa veštačkom travom koji smo dobili na poklon, jer će to doprineti da treninzi budu kvalitetniji, sigurniji i definitivno uspešniji. U stvari, to je od velike važnosti, ne samo sa stanovišta “Lehela” i Mužlje, već i sa stanovišta grada, jer su takvi sportski tereni retkost i koristiće se s velikom preferencijom, rekao je Jožef Stojko.\nSimo Salapura, gradonačelnik Zrenjanina, rekao je da u gradu na Begeju postoji ukupno 6 škola fudbala, a gotovo sve one pate od nedostatka igrališta. Sada je u Mužlji- i ovaj problem rešen, zahvaljujući saradnji klubova, uz pomoć TSC-a, deca mogu pohađati veoma kvalitetan kurs tokom treninga. Dodao je da je fudbal zaista jedan od najpopularnijih sportova u Zrenjaninu, jer se u gradu zna za oko 30 klubova sa oko 2.500 registrovanih igrača i četrdesetak travnjaka, a ovo je zaista jedan od najmasovnijih sportova u gradu\nUzgred, sledeće, 2021. godine, Zrenjanin će biti Evropski sportski grad, a takođe je i njihov posao da promovišu sport kako bi u potpunosti obnovili centralno fudbalsko igralište, koje ove godine zbog epidemije nisu uspeli da završe.\nMihalj Vaci, predsednik Fudbalskog kluba “Lehel”, nije krio radost i rekao je da će ubuduće više mladih ljudi želeti da se pridruži njihovom klubu, jer su bolji uslovi za bavljenje ovim najpopularnijim sportom. Veoma su zahvalni na terenu sa veštačkom travom, ne samo članovi kluba, već i građani sela takođe cene ovaj objekat izveden uz podršku matične zemlje. Kako je objasnio, tu se ne zaustavljaju, još uvek rade na tome da nastave da pružaju bolje mogućnosti za trening, pa su njihovi planovi da prekriju krovom ovo fudbalsko igralište sa veštačkom travom, koje bi u potpunosti rešilo treninge zimi.\nČaba Kurunci, jedan od trenera kome su povereni najmlađi, sa zadovoljstvom je priznao da su mnogo dobili ovim veštačkim travnjakom, jer od sada ne moraju da iznajmljuju hale i terene za trening drugih klubova, da vežbaju negde drugde, nego fudbaleri mogu da treniraju na licu mesta. Poznato je da je ovaj sport veoma popularan u Mužlji, a deca masovno odlaze na treninge. Oni već imaju i ženski tim, jer oko 30 devojčica takođe igra u Lehelovim bojama. Trenutno su fudbaleri dobili malu, takozvanu, zimsku pauzu, pa odmor traje do 15. januara, ali onda nastavljaju svoj rad i treninge obnovljenom snagom, pošto se takmiče u nekoliko liga, od najmlađih do odraslih timova.\nRoditelji takođe doprinose najefikasnijem radu kluba, jer decu redovno prate na treninge i na njih se može računati u drugim aktivnostima. Zajedno sa decom, takođe su srećni što njihova deca sada mogu da treniraju na ovom prelepom veštačkom terenu, naravno verujući da će i ovo doprineti njihovom uspehu.\nDeca dobro znaju koliko je važno izbegavati povrede kad god je to moguće, a igranje i treniranje na terenu sa veštačkim travnjakom je mnogo sigurnije.\nNajmlađi fudbaleri su svečano otvorili teren koji su dobili na poklon, jer su najmlađi timovi iz Lehela i TSC odigrali prijateljsku utakmicu, iako krajnji rezultat ovoga puta zapravo nije bio važan, treba napomenuti da su 7-8-godišnjaci šutirali na profesionalan način, oba tima su postigla 3-3 gola.\n← Saradnjom teku radovi u Mužlji О Б А В Е Ш Т Е Њ Е →


Roditeljski telefon – besplatni saveti - www.samoozena.com\nHome - Blog - Majka - Roditeljski telefon – besplatni saveti\nRoditeljski telefon 0800-007-000 postoji od 3. maja 2016. godine.\nProjekat „Roditeljski telefon“ smišljen je da bi svi zainteresovani mogli da dobiju besplatne savete u vezi sa roditeljstvom.\nCentar za zaštitu odojčadi, dece i omladine, u strateškom partnerstvu sa Kancelarijom Unicefa u Srbiji, uz podršku resornog ministarstva i kompanije „Telekom Srbija“, započeo je sa razvojem pomenute savetodavne usluge za podršku porodici.\nRoditelji zovu najčešće jer ne znaju kako da protumače određeno ponašanje svoje dece, bilo da su to buntovne reakcije kod najmlađih ili otpor autoritetu i naglo otuđenje kada je reč o adolescentima.\nPozivom na broj 0800-007-000 roditelji, ali i svi drugi koji učestvuju u vaspitanju dece, mogu da reše svoje dileme u razgovoru sa stručnjacima bez obaveze da zakazuju ili daju podatke.\nSvi moraju da budu svesni da ponekad mogu da postoje problemi na koje stručnjaci sa druge strane telefona ne znaju odgovor, ali da će ga oni naći u roku od 48 sati.\nU cilju izgradnje poverenja važno je da savetnici kažu da ne znaju, ali da će odgovor pornaći u roku od dva dana, kada roditelj može ponovo da pozove.\nRoditelji kojima su potrebni saveti u vezi sa roditeljstvom mogu ih dobiti besplatno na “Roditeljski telefon” 0800- 007-000\nReč je o događajima koji utiču na ponašanje dece koja ponekad postaju uplašena, povučena u sebe, agresivna, nesigurna…\nTo roditelje vodi ka preispitivanju roditeljskih kompetencija, potrebe da podele svoje dileme i sumnje sa nekim ko je stručan, neutralan i objektivan i zatraže odgovarajući savet.\nRazlozi za veliki broj poziva su poremećeni porodični odnosi, teškoće sa kojima se roditelji susreću u procesu razvoda, dodele starateljstva na decom, i posledice koje ove traumatske situacije izazivaju kod dece.\n“Roditeljski telefon” je besplatni, anonimni i poverljivi broj na koji se može javiti svaki roditelj, i druga odrasla osoba, zabrinuta za dete i razgovarati sa stručnom osobom o pitanjima u vezi sa različitim životnim situacijama.\n“Telefon” 0800-007-000 radi od utorka do nedelje od 17:00 do 20:00 časova i dostupan je i sa fiksnog i mobilnog telefona, dodaje se u saopštenju.


Lumax led sijalica E14, 6W(35-50W), LUME14, toplo bela 1 cena, cene Srbija, prodaja Beograd Novi Sad Niš\nLumax led sijalica E14, 6W(35-50W), LUME14, toplo bela 1 cene\n- Sijalica LED Lumax, E14, 6W(35-50W), LUME14, toplo bela 1... specifikacija\ncena od 159,00 do 159,00 din | prodavnica (2)\nSijalica LED Lumax, E14, 6W(35-50W), LUME14, toplo bela 1\nLumax led sijalica Sijalica LED Lumax E14, 5W, LUME14, toplo bela 3\nLumax led sijalica E27, 9W(60-80W), LUME27, toplo bela 1\nEPonuda nije internet prodavnica već Vam omogućava da brzo i lako nađete Lumax led sijalica E14, 6W(35-50W), LUME14, toplo bela 1 po najjeftinijoj ceni. Naš cilj je da kupci budu što bolje informisani o ponudi Lumax led sijalica E14, 6W(35-50W), LUME14, toplo bela 1 na tržištu Srbije. Vrlo lako nalazite željeni proizvod za kategoriju LED sijalice cene, ne morate da lutate od sajta do sajta za Lumax LED sijalice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Lumax led sijalica E14, 6W(35-50W), LUME14, toplo bela 1 sa PRODAVCEM. EPonuda ne može da garantuje potpunu tačnost specifikacije i slika za Lumax led sijalica E14, 6W(35-50W), LUME14, toplo bela 1. Pre kupovine, podatke za Lumax led sijalica E14, 6W(35-50W), LUME14, toplo bela 1 proverite na sajtu PROIZVOĐAČA.


Sportske\t30.01.2012 13:11\nCrveno-beli su u prepunoj dvorani ''Siti park'' u Skoplju\nsavladali domaći Rabotnički rezultatom 78:65, u prijateljskoj\nutakmici povodom proslave jubileja skopskog kluba.\nZvezda je tokom najvećeg dela meča bila bolji rival i zasluženo\nje došla do ubedljivog trijumfa. Senku na ovu pobedu bacila je\npovreda Nikole Vasića, koji je na 13 sekundi do kraja prilikom\nzakucavanja povredio ruku. Naredni dani pokazaće koliko će Vasić\nmorati da pauzira.\nNajefikasniji u redovima Zvezde bio je Subotić sa 16 poena, Lazić\nje postigao 11. Kod domaćina, Vasiljević je upisao 15 poena.\nDuel sa Rabotničkim bio je odlična za crveno-bele provera pred\nnastavak ABA lige i naredni meč sa Radničkim u Kragujevcu.\nRabotnički – Crvena zvezda 75:88 (18:23, 19:21, 20:25,\nRabotnički: Vasiljević 15, Hadžibulić 10,\nPavlović 6, Jelesijević 8, Petrovski 10, Zujević 6, Rol 15,\nCrvena zvezda: Subotić 16, Vasić 10, Tomas 10,\nMilutinović 10, Lazić 11, Nikolić 6, Čović 2, Cvetković 2, Ilić\n2, Marković 4, Lešić 5.Izvor


Pobrinite se da pratite važne i relevantne promene koje će uticati na vaše poslovanje\nPoboljšajte mogućnosti za vaše zaposlene uz ažurirane korisničkepodatke\nPratite sve promene i nove informacije putem integrisanih ažuriranja u vašim sistemima\nStalne promene postavljaju velike zahteve\nSvake godine u Švedskoj 6.000 firmi bankrotira, 50.000 ljudi se odseli u inostranstvo i 1.3 miliona ljudi menja adrese. U tipičnom mesecu 7.000 švedskih firmi i 6.000 finskih firmi dobiće novog izvršnog direktora. U Danskoj 3.500 firmi menja svoj naziv, a u Norveškoj 4.000 firmi menja svoj telefonski broj. Sve te promene koje se događaju svakodnevno znače da u roku jedne godine 25 posto podataka iz prosečne baze podataka više nije tačno.\nPotrebni su vam aktuelni i tačni podaci da biste kontaktirali lica sa kojima želite da poslujete. Usluga pretplate na naše usluge obezbeđuje da vaši CRM sistemi budu kvalitetni i sadrže potpune i ažurirane informacije.\nŠtedite vreme kroz integrisana ažuriranja\nKoncentrišite se na svoje osnovno poslovanje i pustite nam da Vam isporučujemo tačne podatke.\nObezbedite tačne podatke putem automatizovanih ažuriranja u realnom vremenu iz švedskih i međunarodnih baza podataka.\nIzbegavajte nepotrebno upravljanje bazama podataka i njihovo integrisanje u vaše CRM sisteme, tako što ćete ih integrisati sa našim API-jem.\nMinimizirajte manuelnu obradu CRM ažuriranja i pustite svoje zaposlene da se fokusiraju na svoje osnovne zadatke.\nIntegracija sa najvećim CRM sistemima na tržištu\nNudimo integracije sa najpoznatijim dobavljačima CRM-a na tržištu:\nDostava informacija na način koji vama odgovara\nDa biste kontinuirano obezbeđivali kvalitet podataka u vašim bazama podataka, možete da primate ažuriranja na dnevnom, sedmičnom, mesečnom ili godišnjem osnovu. Izaberite opciju isporuke koja najbolje funkcioniše za vas i vašu kompaniju.\nObaveštenja na našem web portalu\nObaveštenja u aplikaciji za vaš iPhone ili Android\nIntegrisana ažuriranja vašeg sistema\nIntegracija API-ja štedi vreme i smanjuje ručni rad\nDa li koristite CRM sistem bez prethodno instalisanih integracija ili imate sopstvene sisteme koje morate da ažurirate podacima o vašim kupcima, dobavljačima i partnerima? Ako je tako, možete da koristite API-je za vaše vlastite integracije.\nIntegraciju API-ja možete da koristite i kao uslugu za vaše kupce. U elektronskoj prodavnici, na primer, registrovana adresa kupca može da se automatski popuni kao njihova adresa dostave kada unesu svoj broj socijalnog osiguranja ili ID broj firme na blagajni.\nPodaci obezbeđenog kvaliteta iz celog sveta\nMožemo vam pomoći, bez obzira na to gde se nalaze u svetu vaši klijenti, dobavljači i partneri.\nDun & Bradstreet vam daje priliku da verifikujete i obogatite svoje poslovne podatke koristeći bazu sa 265 miliona kompanija koja se ažurira iz 30.000 izvora. Imaćete pristup:\nD&B D-U-N-S® Numbers (jedinstveni identifikacioni brojevi za individualne poslovne subjekte) i registrovanim nazivima firmi;\nSveobuhvatni podaci za nordijske zemlje\nDa li imate poslovne operacije u nordijskim državama?\nNudimo rešenja koja će vam pružiti pristup podacima o kupcima širom regiona. Dobićete ažurirane i tačne podatke o brojevima socijalnog osiguranja, datumima rođenja, imenima, adresama i telefonskim brojevima za 25 miliona potrošača u Švedskoj, Norveškoj, Danskoj i Finskoj.\nSveobuhvatni podaci za evropske zemlje\nEvropska rešenja pružaju vam direktan pristup informacijama o kompanijama širom Evrope. Dobijate najnovije i tačne informacije o imenima, adresama, telefonskim brojevima, adresama e-pošte, sektoru i drugim analitičkim varijablama za 40 miliona kompanija i donosilaca odluka širom Evrope. To vam omogućava da poslujete na evropskom tržištu i budete sigurni da svoje odluke zasnivate na pouzdanim i relevantnim podacima.\nPodaci obezbeđenog kvaliteta o kompanijama\nOdržavanje direktorijuma za ažurirane i tačne informacije\nDirektorijumi klijenata/kupaca se menjaju svaki dan, što znači da se moraju kontinuirano ažurirati. Kompanije bankrotiraju, menjaju svoje nazive i prelaze u nove kancelarije. Rukovodioci napuštaju kompaniju ili prelaze na novu poziciju. Čak 20-25% informacija u švedskim direktorijumima se menja svake godine. Evo nekoliko primera vrsta podataka koji se menjaju:\n29% kompanija promeni adresu\n23% kompanija promeni naziv\n2% promene sektor\nNaše rešenje održavanja obezbeđuje da su vaši podaci o kupcima i potencijalnim klijentima uvek tačni. Mi kontinuirano ažuriramo vašu bazu klijenata tako što je upoređujemo sa relevantnim i zvaničnim izvorima i dopunjavamo informacijama koje nemate. Evo nekoliko primera dragocenih podataka koje pružamo:\nDa li će ili neće kompanija rasti u narednoj godini\nDa bi se obezbedila dugoročna održivost, nudimo ključne CRM integracije i API-je koje možete da integrišete u vlastite sisteme. Ovo omogućava da se podaci kontinuirano i automatski ažuriraju i dopunjuju. To vam daje sposobnost da razvijete interne procese, pojednostavite administraciju i smanjite troškove. Takođe vam omogućava da precizno ciljate u vašem direktnom marketingu, pratite svoje kupce i razvijate profitabilan posao.\nPotrošački podaci obezbeđenog kvaliteta\nJedina konstanta kada su u pitanju informacije je da se one uvek menjaju. Ljudi se kreću, menjaju svoja imena, zasnivaju brak, umiru, emigriraju, dobijaju nove brojeve telefona ili čak štite identitete. Čak 20-25% informacija u tipičnom švedskom direktorijumu će se promeniti u toku jedne godine. Evo nekoliko primera:\n1.3 miliona ljudi promeni adresu\n225.000 promeni svoje prezime\nSa kontinuirano ažuriranom bazom podataka, možete da učinite efikasnijim procese i administraciju i da stvarate profitabilnost kroz poboljšanu tačnost u prodajnim i marketinškim aktivnostima. Naši fleksibilni sistemi omogućavaju vam da identifikujete kupce, registrujete nove kupce i obavljate inicijalno obezbeđenje kvaliteta i ažuriranje podataka. Prateći promene u potrošačkim podacima, možete da obezbedite neprekidan pristup trenutnim podacima o imenima, adresama i telefonskim brojevima.


MSD Srbija donirala značajna sredstva u borbi protiv koronavirusa - Bizlife.rs\n„Naša uloga je da sačuvamo i poboljšamo zdravlje ljudi i sve naše aktivnosti mere se uspešnim postizanjem tih ciljeva. Smatramo da je izuzetno važno da u ovim teškim trenucima budemo solidarni i pružimo podršku zdravstvenom sistemu, kao i pacijentima, što smo želeli da učinimo ovom donacijom. Mere opreza treba da ostanu glavna odgovornost svakog od nas. Time ćemo najbolje pomoći društvu da se izbori sa epidemijom“, istakao je direktor predstavništva MSD Srbija, Nebojša Škuljec.\nTakođe, ova kompanija se odrekla olakšice o uplati minimalnog iznosa za svakog zaposlenog čime je doprinela budžetu Republike Srbije, u vrednosti približnoj 33.000 evra.\nIndirektan doprinos budžetu je i veći, oko 180 000 evra, budući da MSD nije iskoristio opciju odlaganja poreza i doprinosa za narednu godinu, već će sav iznos uplatiti tokom ove godine.


Skupština izglasala odluku o ostavci Janukovičevog kabineta\nPala vlada u Kijevu\nSve oči uprte su u Vrhovni sud koji i dalje razmatra žalbe na povrede postupka tokom predsedničkih izbora\nParlament Ukrajine (Vrhovna rada) juče je izglasao odluku o ostavci vlade premijera Viktora Janukoviča i formiranju vlade "narodnog poverenja". Koalicionu vladu formiraće aktuelni predsednik Leonid Kučma i predsednik Vrhovne rade Vladimir Litvin, na osnovu konsultacija sa svim poslaničkim frakcijama i grupama.\nPredsednik Ukrajine Leonid Kučma, predsednik parlamenta Vladimir Litvin i dvojica predsedničkih kandidata, Viktor Juščenko i Viktor Janukovič, složili su se juče da u državi treba izvršiti političke, ustavne i zakonske reforme, kako bi se prevazišla kriza.\nNa okruglom stolu, uz učešće međunarodnih posrednika, oni su postigli dogovor da bude izmenjen Ustav, čime bi premijer imao veća ovlašćenja, zatim zakon o izboru predsednika, kao i da se sprovedu političke reforme, na osnovu čega bi se vlada formirala po novom principu, prenosi Beta.\nKučma je posle skupa izjavio da je pronađeno "kompromisno rešenje" i da su zajedničku izjavu o tome potpisali svi učesnici razgovora. Prema njegovim rečima, učesnici okruglog stola dogovorili su se da pristalice opozicije deblokiraju državne institucije i da se osnuje ekspertska grupa koja će pripremiti pravne osnove za izlazak iz krize.\nStrane su potvrdile da neće dozvoliti primenu sile i ocenile da je neophodna deblokada državnih institucija. Učesnici razgovora su se dogovorili i da treba preduzeti maksimalan napor za očuvanje teritorijalnog suvereniteta države, smatrajući da u tome treba da učestvuju sve političke snage i poslaničke grupe, dodao je Kučma.\nKučma je saopštio da je dogovoreno da naredno zasedanje okruglog stola na kojem će učestvovati Juščenko, Janukovič i evropski posrednici, bude održano posle zasedanja Vrhovnog suda Ukrajine, koji odlučuje o žalbama Juščenka na rezultate izbora.\nSaradnja je jedino rešenje\nDejli telegraf procenjuje da će, u slučaju da aktuelni i proruski premijer Janukovič bude potvrđen kao novi predsednik, doći do nastavka masovnih protesta u Ukrajini. S druge strane, ako prozapadni opozicionar Juščenko bude proglašen za predsednika, dići će se ukrajinski jug i istok i tražiti autonomiju, ako ne i otcepljenje. Ako Rusija i Zapad budu sarađivali, mogli bi da Ukrajinu vrate sa ruba provalije. Neuspeh u toj saradnji doveo bi, sa druge strane, do ishoda od koga svi strepe - nestabilnosti u istočnoj Evropi, zaključuje Dejli telegraf.\nJuščenko je ocenio dogovore postignute tokom okruglog stola kao "kompromisne". "Odluka je kompromisna, posebno u delu koji se tiče blokade državnih institucija. Možda je to glavni kompromis. To je kompromis razumnih ljudi", kazao je Juščenko nakon sednice. On je dodao da ako vlast bude neiskrena i izazove nezadovoljstvo naroda, rukovodstvo opozicije neće zaustavljati svoje pristalice.\n"Ako vlast bude vodila dijalog otvoreno i pošteno, nije nam potrebno da blokiramo državne institucije", kazao je Juščenko. Inače, Juščenko i Janukovič su se juče prvi put rukovali od početka izborne kampanje.\nBudući da ukrajinska postizborna kriza eskalira i preti da se pretvori u raspad zemlje, možda čak i građanski rat, međunarodni posrednici intenzivirali su napore. Visoki predstavnik EU za spoljnu politiku i bezbednost Havijer Solana, koji boravi u Kijevu, izjavio je da svako rešenje mora da bude u okvirima ukrajinskog zakonskog okvira i bez upotrebe sile. Solanin portparol Kristina Galjak najavila je da će on posle posete Kijevu otići i u Moskvu, ali detalje te posete nije saopštila.\nEU kriva za krizu\nU Kijevu očekuju i poljskog predsednika Aleksandra Kvašnjevskog i predsednika ruske Dume Borisa Grizlova. I sam Kvašnjevski zna da ova posredovanja neće rezultirati dramatičnim promenama, pa je unapred izjavio da je njegova druga misija u Ukrajini znatno teža od prve i da bi, ukoliko dođe do novih pregovora, u njima morala da učestvuje i Rusija.\nU Briselu se, inače, razvoj ukrajinske krize prati sa velikom pažnjom i zabrinutošću. Ono čega se u EU najviše plaše jeste izbijanje nasilja i podela Ukrajine na "istok" i "zapad", budući da postoji gotovo geografska podela zemlje na pristalice sadašnjeg premijera Janukoviča i opozicionog lidera Juščenka. Poljski premijer Marek Belka podsetio je juče Brisel da deo odgovornosti za sadašnju krizu u Ukrajini snosi upravo EU jer je više od deset godina bila nezainteresovana za tu zemlju, a posebno za njen ulazak u Uniju.\nU kopovima najmnogoljudnije zemlje na svetu učestale nesreće


Crna Gora privukla 505 miliona EUR stranih direktnih investicija\nCrna Gora je prošle godine privukla 505 miliona EUR stranih direktnih investicija u biznis, 31 odsto više nego u prethodnoj, ali još nije riješila ključne probleme s kojima se investitori suočavaju, podaci su Agencije za promociju stranih investicija.\nDirektor Agencije za promociju stranih investicija Petar Ivanović rekao je da se na osnovu analiza koje su napravljene tako što su kontaktirani investitori koji se spremaju da investiraju u Crnu Goru ili da investicije prošire, očekuje da će iznos u ovoj gdini biti 650 miliona EUR, možda čak i veći. ‘’Nema nikakvog razloga za brigu o kretanju investicija u ovoj godini’’. Ivanović je rekao da se više od polovine prošlogodišnjih investicija odnosi na grinfild investicije, odnosno na nove projekte, dok je kroz privatizacione stiglo 211 miliona, a prodajom vojne imovine pretvorene u biznis 42 miliona EUR.\nPrema podacima Agencije, investitori u Crnu Goru dolaze iz 60 zemalja i među njima ne dominira nijedna, ali su najvrjednije investicije stigle iz Norveške, Rusije, Mađarske, Austrije, Slovenije i Velike Britanije.\nProšlogodišnji iznos investicija u Crnu Goru po stanovniku je bio više od 800 EUR.\n’’Postepeno se po tome približavamo drugom mjestu u Evropi i očekujem da ćemo naredne godine biti drugi, jer ćemo preskočiti granicu od hiljadu EUR stranih direktnih investicija po stanovniku’’, poručio je Ivanović.\nNajviše investicija privukli su finansije i tržište kapitala, 33 odsto ukupnog prošlogodišnjeg iznosa, a slijede turizam sa 25 i industrija i građevinrstvo sa po deset odsto.\nProblemi sa kojima se investitori najčešće suočavaju su rigidan Zakon o radu, ali sve više i procedura za dobijanje dozvola i licenci, kao i netransparentnost informacija o urbanističkim planovima.


Program mršavljenja – Obliqus\nGojaznost (sem u izuzetno retkim slučajevima poremećaja endokrinog sistema) nastaje kao rezultat neravnoteže između energetskog (kalorijskog) unosa i energetske potrošnje.\nSvako povećanje procenta telesnih masnoca za 10% i više od idealnih označava se kao gojaznost. Gojaznost pored očiglednih estetskih, a samim tim i socioloških problema, stvara i ozbiljne zdravstvene probleme, od mnogobrojnih kardio-vaskularnih bolesti, preko dijabetis melitusa, oboljenja jetre, žučne kese do oštećenja koštano-zglobnog aparata. Preventiva, a i lečenje, ove možemo je nazvati, bolesti (American medical association – najveće udruženje lekara na svetu 2013. godine gojaznost je definisala kao hronično oboljenje) leži u jednostavnoj formuli:\nVežbanje samo po sebi ne mora dovesti do mršavljenja, ali uz dobro osmišljenu redukcionu ishranu rezultati mogu biti veoma brzo vidljivi i što je jos važnije dostignuta težina ostaje stabilna u dužem vremenskom periodu.\nProgrami mršavljenja koji se baziraju isključivo na smanjenom kalorijskom unosu, bez prateće adekvatne fizičke aktivnosti dovode do usporavanja vitalnih funkcija organizma, a samim tim i smanjenog bazalnog metabolizma, zbog čega se nakon izlaska iz dijete izgubljeni kilogrami veoma brzo vraćaju dovodeći do takozvanog “jo-jo” efekta.\nUz naš program mršavljenja pored individualnog, lično vama prilagođenog treninga, dobićete i nutricionističke savete usaglašene sa rezultatima dobijenim nakon analize vašeg telesnog sastava i u skladu sa vašim svakodnevnim aktivnostima i dosadašnjim navikama u ishrani. Takav program ishrane će vam, ukoliko ga se pridržavate zajedno sa treningom, dati najbrže rezultate i uz njega ćete imati dobru osnovu za dalje samostalno kreiranje vaših dnevnih obroka kojima ćete uspešno održavati postignutu težinu. Ovaj program usmeren je na topljenje vaših masnih naslaga uz očuvanje i izgradnju vaše mišićne mase. Ovakvim pristupom postiže se veći energetski utrošak ne samo tokom fizičke aktivnosti, već i nakon nje, odnosno dok odmarate i to zahvaljujući povećanju vašeg bazalnog metabolizma.\nProgram mršavljenja podrazumeva treninge u trajanju od 2 sata, na koje bi trebalo da se dolazi minimum 3 puta nedeljno. Ljudi koji žele da se priključe našem programu su često u nedoumici da li mogu i da li uopšte smeju da se upuste u treninge tolikog obima, pogotovo ukoliko planiraju da krenu sa fizičkom aktivnošću nakon dužeg perioda pasivnog načina života. Takve nedoumice otklanjamo već na prvom, test treningu koji nam daje uvid u fizičko i zdravstveno stanje vežbača, a 2 sata su neophodna kako bi smo postepeno, jednim laganim, ne invazivnim pristupom uspeli da uvedemo organizam vežbača na viši, efikasniji nivo funkcionisanja koji ce mu omogućiti brzo otpuštanje nataloženih masnoća. Kroz trening se smenjuju segmenti, zagrevanja, aktivnog istezanja, vežbanja, hodanja (za one koji žele i kada za to budu spremni i trčanja) na pokretnoj traci i za kraj pasivnog istezanja, sportske masaže i limfne drenaže.\nLjudi koji žele da smršaju često kreću u svoj poduhvat sa puno elana koji, na žalost, vremenom slabi, a energija koja im je neophodna za ovakvu jednu borbu se gubi, što ih na kraju dovodi do odustajanja i to uglavnom tokom prvih par nedelja treniranja. Proces mršavljenja nije kontinuiran, koliko god mi to želeli da on bude. Vežbači se često susreću sa takozvanim platoima u svom napretku, pri kojima, ukoliko nemaju adekvatnu podršku, odustaju i vraćaju se svojim starim navikama. Ništa ne motiviše tako dobro kao uspeh, kao pomak na bolje, do koga ćete ukoliko ste uporni i fokusirani na svoj cilj svakako doći, a dok ne vidite te prve znake uspeha, mi ćemo biti uz vas, da vas podržimo u svakom vašem koraku, da vam olakšamo i ubrzamo put do vašeg željenog izgleda. Kroz dvadesetogodišnji rad smršali smo stotine klijenata od kojih mnogi i dalje treniraju kod nas, naravno sad iz nekih drugih pobuda, jer cene svoj život, zdravlje, lepotu i energiju koju im jedan takav, aktivan način života pruža.